1Samuel-10 - Kitaabka Quduuska Ah - Axdigii Hore\nSAMUU'EEL KOWAA - Cutub 10\n1 Markaasaa Samuu'eel wuxuu qaaday weel saliid ah, kolkaasuu madaxiisii ku shubay, oo intuu dhunkaday ayuu yidhi, Sow Rabbigu kuuma subkin inaad amiir u ahaatid dhaxalkiisa?\n2 Maanta markaad iga tagto, waxaad laba nin ka heli doontaa qabriga Raaxeel agtiisa, kaasoo ku yaal soohdinta reer Benyaamiinka Selsax ku jira, oo waxay kugu odhan doonaan, Dameerihii aad soo doontay waa la helay, oo bal eeg, aabbahaa dameerihii wuu ka dan baxay, oo adiga aawadaa buu ka fikirayaa, oo wuxuu yidhi, Maxaan wiilkaygii u sameeyaa?\n3 Oo halkaasna waad ka sii socon doontaa oo waxaad iman doontaa geedka Taaboor, oo halkaasna waxaad kula kulmi doontaa saddex nin oo u socota xagga Ilaah iyo ilaa Beytel; mid wuxuu sidaa saddex orgi oo yaryar, mid kalena wuxuu sidaa saddex xabbadood oo kibis ah, kan kalena wuxuu sidaa sibraar khamri ah.\n4 Way ku salaami doonaan, oo waxay ku siin doonaan laba xabbadood oo kibis ah, oo aad gacantooda ka guddoomi doonto.\n5 Oo taas dabadeedna waxaad iman doontaa buurta Ilaah, meeshaasoo ay joogaan ciidankii Falastiin, oo waxay noqon doontaa markaad magaalada timaadid inaad la kulmi doonto guuto nebiyo ah ee ka soo degaysa meesha sare iyagoo horta ku sita shareerad, iyo daf, iyo biibiile, iyo kataarad, oo iyana wax bay sii sheegi doonaan.\n6 Markaasaa Ruuxa Ilaah si xoog leh kuugu soo degi doonaa, oo markaasaad iyaga wax la sii sheegi doontaa, oo waxaad u beddelmi doontaa nin kale.\n7 Haddaba markii calaamooyinkaasu ku soo gaadhaan, waxaad samaysaa wixii ku soo gaadha oo dhanba, maxaa yeelay, Ilaah baa kula jira.\n8 Oo waxaad ku dhaadhacdaa, oo iga hor martaa xagga Gilgaal; oo bal eeg, anna waan kuu iman doonaa, inaan bixiyo qurbaanno la gubo, iyo inaan bixiyo qurbaanno nabaadiino. Toddoba maalmood waa inaad i sugtaa, ilaa aan kuu imaado oo aan ku tuso waxaad samayn doonto.\n10 Oo markay buurtii yimaadeen waxaa la kulmay guuto nebiyo ah, oo Ruuxii Ilaahna si xoog leh ayuu ugu soo degay isagii, markaasuu dhexdoodii wax ka sii sheegay.\n11 Oo kuwii mar hore isaga yiqiin oo dhammu, markay arkeen inuu nebiyada wax la sii sheegayo, ayaa dadkii midba kan kale ku yidhi, War waa maxay waxan ku dhacay wiilkii Qiish? Saa'uulna ma nebiyaduu ka mid yahay?\n12 Oo mid halkaas joogay ayaa isna yidhi, Oo aabbahoodna waa kuma? Sidaas daraaddeed taasu waxay noqotay maahmaah; Saa'uulna ma nebiyaduu ka mid yahay?\n13 Oo markuu dhammeeyey waxsheegiddii ayuu yimid meeshii sare.\n14 Markaasaa Saa'uul adeerkiis wuxuu ku yidhi isagii iyo midiidinkiisiiba, War xaggee baad tagteen? Markaasuu yidhi, Dameerihii baannu doonnay, oo markaannu ogaannay inaan la helin ayaannu Samuu'eel u nimid.\n15 Markaasaa Saa'uul adeerkiis wuxuu ku yidhi, Waan ku baryayaaye, ii sheeg wixii Samuu'eel idinku yidhi.\n16 Kolkaasaa Saa'uul wuxuu adeerkiis ku yidhi, Bayaan buu noogu sheegay in dameerihii la helay. Laakiinse xagga waxa boqortooyadii ku saabsan Samuu'eel ka hadlay uma uu sheegin.\n17 Oo Samuu'eelna dadkii buu dhammaan isugu yeedhay xagga Rabbiga ilaa Misfaah;\n18 oo wuxuu reer binu Israa'iil ku yidhi, Rabbiga ah Ilaaha reer binu Israa'iil sidaasuu leeyahay, Reer binu Israa'iilow, anaa Masar idinka soo bixiyey oo anaa idinka soo samatabbixiyey gacantii Masriyiinta, iyo kulli boqortooyooyinkii idin dulmay gacantoodii oo dhan.\n19 Laakiinse idinku maanta waad diiddeen Ilaahiinnii idinka badbaadshay belaayooyinkiinnii iyo dhibaatooyinkiinnii oo dhan, oo waxaad isagii ku tidhaahdeen, Maya, laakiinse boqor noo yeel. Haddaba Rabbiga hortiisa ku soo ururiya qabiilooyinkiinna, iyo kumanyaalkiinna.\n20 Sidaas aawadeed Samuu'eel wuxuu soo dhoweeyey qabiilooyinkii reer binu Israa'iil oo dhan, oo waxaa lala baxay qabiilkii reer Benyaamiin.\n21 Oo haddana wuxuu soo dhoweeyey qabiilkii reer Benyaamiin oo qoys qoys ah, oo waxaa lala baxay qoyskii reer Matrii, oo waxaa kaloo lala baxay Saa'uul oo ahaa ina Qiish; laakiinse markay doondooneen waa la waayay.\n22 Sidaas daraaddeed Rabbiga wax kalay sii weyddiiyeen, Weli ma waxaa jira nin kaloo halkan imanaya? Oo Rabbiguna wuxuu ugu jawaabay, Bal eega, alaabta dhexdeeda ayuu ku dhuuntaye.\n23 Oo intay ordeen ayay halkaas ka soo kexeeyeen, oo markuu dadkii soo dhex joogsaday, wuu ka dheeraa dadkii oo dhan garbihiisa iyo waxa ka sarreeyaba.\n24 Markaasaa Samuu'eel wuxuu dadkii oo dhan ku yidhi, Ma aragtaan kan Rabbigu doortay inaan mid la mid ahu dadka ku jirin? Kolkaasaa dadkii oo dhammu dhawaaqeen oo waxay yidhaahdeen, Boqorku ha noolaado.\n25 Kolkaasaa Samuu'eel wuxuu dadkii u sheegay sida boqortooyada xaalkeedu noqon doono, oo buug buuna ku qoray, oo Rabbiga hortiisa dhigay. Samuu'eelna markaasuu dadkii oo dhan iska diray, oo nin waluba gurigiisii buu tegey.\n26 Oo Saa'uulna wuxuu tegey gurigiisii oo Gibecaah ku yiil; oo waxaa raacay isagii rag geesiyo ah, oo qalbigooda Ilaah taabtay.\n27 Laakiinse kuwo waxmatarayaal ah ayaa waxay yidhaahdeen, Ninkanu sidee buu noo badbaadin doonaa? Oo isagiina way quudhsadeen, oo hadiyadna uma ay keenin. Laakiinse isagu wuu iska aamusay.


Ganacsato Soomaaliyeed oo Dil iyo dhaawac loogu geystay dalka Koonfur Afrika - Damqo\nGanacsato Soomaaliyeed oo Dil iyo dhaawac loogu geystay dalka Koonfur Afrika\nMagaalada Restunburg ee dalka Koonfur Afrika ayaa waxaa xalay lagu dilay Ganacsado Soomaaliyeed,halka mid kalena lagu dhaawacay.\nKooxo hubeysan oo burcad koonfur Afikan ah ayaa la sheegay in Ganacsatada ay ugu tageen goob ganacsi ay ku lahaayeen Magaalada Restunburg ee dalka Koonfur Afrika,isla markaana u geystay weerar isugu jiray dil iyo dhaawac ah.\nGanacsatada la dilay ayaa waxaa lagu magacaabi jiray Allaha u naxariistee Ceydaruus Maxamed Abuukar iyo Cabdullaahi Maxamuud,halka midka la dhaawacay lagu magacaabo Cali Cumaan Malaaq.\nGudoomiyihii hore ee Restunburg Abdirahman Shekh Ukun oo xiliga weerarka uu dhacayay ku sugnaa goobta ayaa sheegay in Kooxo hubeysan oo burcad koonfur Afikan ah ay dileen Muwaadiniinta Soomaaliyeed oo kamid ahaa dadka dalkaasi ku Ganacsada.\n7-da bishan Janaayo ee 2019 Ganacsade Soomaaliyeed oo caan ah ayaa waxaa lagu dilay Magaalada Capte Town ee Dalka Koonfur Afrika, waxaana isla goobtii looga dhacay lacag gaareeysa 500,000 Rand (US $36,000).\nDalka Koonfur Afrika ayaa inta badan waxaa lagu dilaa Ganacsatada Soomaaliyeed,waana dilkii labaad ee laba todobaad gudahood dalka Koonfur Afrika loogu geysto Ganacsato Soomaaliyeed.\nPrevious Dib u dhac ku yimid kulan maanta la filayay in uu yeesho Golaha Shacabka\nNext Shil Naxdin leh oo saakay ka dhacay Muqdisho


Gabdhihii soomaalida Sweden ee xijaabkooda muranka dhaliyey ayaa weli xiran indho shareerkoodii iyadoo wasaarada Waxbarashada Sweden ay soo saartay go'aan ka dhan ah arintaasi.\nSida uu maanta qoray wargeyska maalinlaha ah ee Gothenburg Post ayaa shaaca ka qaaday in labadii gabdhood ee soomaalida reer Sweden ee xijaabkooda muranka dhaliyey ay weli xiran yihiin xijaabkoodi indho shareerka ahaa kadib markii ay heysashada xijaabkooda isku afgarteen maamulihii iskuulka Burgården Gymnasium (Burgarden high shool), iyadoo weliba ay wasaarada waxbarashada Sweden ay soo saartay go'aan ay gebi ahaanba ku mamnuucday xijaabkaasi.\nHeshiiskan dhexmaray maamulaha iskuulka iyo labdiisa arday ayaa ka danbeysay markii cabasho xoog leh oo ay ka muujiyeen gabdhahaasi go'aankii lugu diiday xijaabkooda, sidaas daraadeedna uu calool dabacsanaan u muujiyey maamulahii iskuulka.\n"Cadaadis xoogan ayaa labada gabdhood saaran, sidaa daraadeed ayey iga codsadeen inaan fasaxo oo ay guryahooda iska joogaan si ay uga nastaan buuqa hareeyey" ayuu yiri Staffan Hallström oo sheegay inuu aqbalay codsigii labdaasi gabdhood ee soomaalida ah ee iyagu baryahan danbe cadaadis xagga saxaafada ah saarneyd.\nMr: Staffan oo hadalkiisa sii wata ayaa intaas ku daray in heshiisha ay gaaraan isaga labadaasi gabdhood ay tahay xitaa mid kujirto in marka tabarbar loogu dirro xaruumaha carruruta aysan xiran karin xijaabka ay iskuulka la yimaadaan, taasina buu yiri ay si diiran u soo dhaweeyeen gabdhahaasi.\n"Iminka waa Falis iyo Ismahaan oo qura ardeyda xiran xijaabka noocan ah, haddiise ay xeyn kale oo gabdho ku soo darsoomaan ay in markaasi arintu tahay waa mid halis ku ah goobaha waxbarashada, waxaana qaadi doona talaabo aan kaga hortageynoo" ayuu yiri Staffan Hallström, oo ka jawaabayey su'aal aheyd Sideed yeeli doontaan hadey gabdho kale ay xijaabkan soo xirtaan ama ay ku soo bataan iskuulka.\nHaweeneyda la yiraahdo Noura Halawie oo iyadu ah gudoomiyaha "la taliyeyaasha ardadeyda" ee iskuulkaasi ayaa sheegtay iney aad ugu faraxsan tahay sid uu u maareeyey maamulahu arin caqabad aheyd, islamarkaasina isagoon jebin qawaaniinta dalkanu degsan ee la xirriirta diimaha .\nNoura waxaa ay sheegtay ineysan aqoon u laheyn hablahaasi oo aysan weli wada sheekeysan, sidaas daraadeedna aysan jirin wax ay ka sheegto marba haddii gabdhuhu yihiin kuwo aan la sheekeysan ardeyda qaar taasina ay igu noqoneyso magac xummo hadaan wax ka sheego, waxaana ku qasbanahay ayey tiri inaan aqbalno dooqooda iyo dharka ay iskuulka la yimaadaan.\nMaalintii jimcaha ayaa wasaarada waxbarshada Sweden waxey soo saartay go'aan deg deg oo wax looga qabanayo xijaabka indho shareerka ah ee ay gabdho soomaaliyeed soo xirteen.\nGo'aankii ay soo saartay wasaarada waxbarashada ayaa gebi ahaanba mamnuucay xijaabka Niqaabka loo yaqaan, kaasoo ay ku sheegtay inuusan aheyn mid la aqbali karro oo aan ku habeeneyn goobaha waxbarashada. Balse ay fasaxday xijaabka caadiga ah ee madaxa lugu xirto.\nSidoo kale haweeneyda ugu ah dalkan wasiirka isdhexgalka Mona Sahlin ayaa aad u soo dhaweysay go'aankii ay gaartay wasaaradu, waxaana ay sheegtay in xijaabka noocaas ah uu yahay mid aan la aqbali karrin islamarkaasina aan u baahneyn in iskuulka lala yimaado "Sumado diimo", waxaana ay ku boorisay iney xijaabkooda caadiga ah qaataan.\nTan iyo intii ay soo shaac baxday muranka ku saleysan xijaabka ay soo xirteen gabdho soomaaliyeed oo wax ku barta mid kamid ah dugsiyada sare ee magaalada Gothenburg ee dalkan Sweden, ayaa aad u dhalisay dood aad u dheer oo ku saabsan sidii arrintan ay dadka swedhish-ka ahi u aqbali lahaayeen, ugu danbeyntiina ay wasaarada waxbarashada ka soo saartay go'aan ka dhan ah xijaabka Niqaabka ee indho shareerka soomaalidu u taqaan, balse muranka iyo dooda xijaabku ay weli halkeedii taagan tahay.\nIsha warka: Gothenburg Post.\nWaxaa isku soo duwday,\nSomaliTalk | Oct 26, 2003\nSaxaafada Sweden oo Weli hadal haysa gabdhihii Soomaaliyeed ee Xijaabkoodu Muranka Dhaliyey\nWarbixintii Ikraam.... Guji... Oct 8\nGabdho Soomaali ah oo Xijaabkooda Muran Dhaliyey\nLabo gabdhood oo ah ardey soomaaliyeed oo . Guji... Oct 7


Dowlada Maraykanka oo Liiska Argagaxisada ku Dartay Abuukar Cali Aadan - Latest News Updates\nDowlada Maraykanka oo Liiska Argagaxisada ku Dartay Abuukar Cali Aadan\nWaaxda arrimaha Dibadda Maraykanka ayaa liiska argagixisada caalamiga ah ee dadka sida gaarka ah loo raadinayo ku dartay saddex ka mid ah Saraakiisha sare Al-Qaacida.\nRaggan ayaa ku kala sugan dalalka Yemen, Soomaaliya iyo Waqooyiga qaarada Afrika.Wanas Al-Faqih iyo Muhammad Al-Ghazali ayaa lagu eedeeyey iney weeraro halis ah ka geysteen dalalka Tunisia iyo Yemen.Ninka sadexaad ee liiskan lagu daray ayaa ah Soomaali la yiraahdo Abukar Cali Aadan oo Maraykanku sheegay inuu yahay ku xigeenka Hoggaamiyaha Al-Shabaab ee Soomaaliya.\nWarbixin ay daabacday Wakaalada wararka ee Reuters sanadkii 2010 oo laga diyaariyey saraakiisha Al-shabaab ayaa waxaa ku jiray Abukar Cali Aadan, isagoo xilligaas lagu sheegay Amiirka Al-shabaab ee xadka Soomaaliya iyo Kenya, waxaana isla sannadkaas la ogaaday in loo magacaabay Amiirkii Al-shabaab ee Magaalada Kismaayo oo xiligaas gacanta ugu jirtay.\nSirdoonka Reer Galbeedka ayaa laga soo xigtay sanadkii 2012 in Abukar laga dhigay Amiirka Al-Shabaab ee gobollada Jubbooyinka, iyadoo sanadkii 2014 Abuukar uu ku biiray hoggaamiyaasha sare ee Al-Shabaab.\nMaraykanka ayaa horey liiska argagxisada ugu daray masuuliyiin ka tirsan Al-shabaab oo qaarkood uu qaarajiyey iyo qaar weli nool oo la ugaarsanayo.


Anbotek Automotive Qalabka Cusub & Qeybaha Shaybaarka waa sheybaar dhinac saddexaad ah oo ku takhasusay baaritaanka alaabada baabuurta la xiriirta. Waxaan haynaa qalab tijaabo ah oo dhammeystiran, horumarin farsamo oo khibrad leh iyo kooxaha tijaabada, waxaana naga go'an inaan ka caawinno dhammaan shirkadaha ka shaqeeya warshadaha baabuurta hagaajinta waxqabadka iyo yareynta halista, laga soo bilaabo horumarinta wax soo saarka, soo saarista, u rarida adeegga iibka kadib, dhammaan dhinacyada warshadaha baabuurta. Silsilad. Bixi kormeer tayo leh iyadoo la siinayo xalka arrimo kala duwan oo la yaqaan iyo kuwa qarsoon.\nQalabka sheybaarka, shaybaarka iftiinka, shaybaarka makaanikada, shaybaarka gubashada, shaybaarka adkeysiga, qolka baaritaanka urta, shaybaarka VOC, shaybaarka atomization.\n• Qalabka gawaarida: balaastikada, cinjirka, rinjiga, cajaladaha, xumbo, dhar, maqaar, qalabka birta, dahaadhka.\n• Qaybaha gudaha gawaarida: qalabka qalabka, konsole dhexe, gogo 'albaabka, rooga, saqafka, hawo qaboojiye, sanduuqa keydinta, maareynta albaabka, tiirarka gooldhalinta, isteerinka, qorrax baxa, kursiga.\n• Qaybaha dibedda ee baabuurta: bambooleyda hore iyo gadaal, xarkaha hawo qaadashada, dhinacyada dhinacyada, toosnaanta, muraayadaha indhaha, xirmooyinka xargaha, baalayaasha dabada, kharibayaasha, masaxayaasha, wiishka, guryaha laambadda, laambadaha.\n• Qalabka elektarooniga ah: nalalka, matoorrada, qaboojiyeyaasha, wiifarada, furayaasha, mitirrada, duubiyaasha baabuurta, noocyo elektaroonig ah oo kala duwan, dareemayaal, kuleylka kuleylka, fiilooyinka fiilooyinka.\n• Tijaabada waxqabadka maadada (adag Rockwell adayga, adkaanshaha xeebta, khilaafaadka cajaladda, xirashada toosan, xiraha giraangirta, nolosha badhanka, cajaladda bilowga ah ee cajaladda, cajaladda haysa, saamaynta filimka rinjiga, tijaabada dhalaalka, dabacsanaanta filimka, tijaabada 100 ee shabakadda, gogol dhig, qalin adkaanta, dhumucda dahaadhka, caabbinta dusha sare, caabbinta mugga, iska caabbinta kuleylka, adkeysiga danab), Tijaabada iftiinka (xenon lamp, UV).\n• Qalabka farsamada: culeyska cadaadiska, kala-goynta culeyska, kala-goynta culeyska, is-beddelka isbeddelka, xoogga dabacsanaanta, xoog u taageerida saameynta dogobka, awoodda saameynta cantilever, xoogga diirka, xoogga jeexitaanka, xoogga diirka cajaladda.\n• Tijaabada waxqabadka kuleylka (tusmada dhalaalida, kuleylka culeyska kuleylka, Heerkulka jilicsan ee Vicat).\n• Imtixaanka waxqabadka gubashada (gubashada gudaha gawaarida, gubashada toosan ee tooska ah, raadinta baxsiga korantada, baaritaanka cadaadiska kubbadda).\n• Qaybaha gawaarida daal iyo tijaabada nolosha (baaritaanka daalka isku dhafka ah ee jilaaga, baaritaanka adkeysiga gudaha ee gawaarida, iskudhafka isku dhafka gawaarida gudaha, baaritaanka adkeysiga bareega gawaarida, tijaabada nolosha badhanka, tijaabada adkeysiga sanduuqa).\n• Tijaabada urta (xoojinta urta, raaxada urta, waxyaabaha urta leh).\n• Tijaabada VOC (aldehydes iyo ketones: formaldehyde, acetaldehyde, acrolein, iwm.; Taxanaha benzene: benzene, toluene, ethylbenzene, xylene, styrene, iwm).\n• Tijaabada atom (gravimetric method, gloss method, haze method).


Daawo Sawiradii Ugu Danbeeyay Ee Laga Soo Qaaday Wadooyinka Magaalada Muqdisho.. | Hooyga Barbaarinta Qoyska & Wanaaga Bulshada Hooyga Barbaarinta Qoyska Iyo Wanaaga Bulshada - Www.Kobciye.Com\nPublished: March 20, 2014, 10:19 am\nHay’adaha Turkiga ee kusugan Magaalada Muqdisho ayaa Caasimada waxa ay kawadaan mashaariic kala duwan oo dalka lagu hor marinayo, sidoo kale wax loogu qabanayo dadka Soomaaliyeed oo mudo Sanado ah Dowlad la’aan ku jiray.\nMagaalada Muqdisho ayaa hada waxaa kasocda Mashaariic aad u muhiimsan oo wax badan ka taraya hormarka Magaalada ,waxaana la dhisay oo laamiyo qurux badan la saaray qaar badan oo kamid ahaa laamiyadii ku bur buray Dagaalada sukeeye.\nQaar kamid ah Laamiyadii dhawaan la dhisay gaar ahaan Laamiga Maka Al-Mukarama ayaa hada waxaa mar kale ka bilowday gacantii labaad oo laami lagu saarayo , waxaana horey loo saaray laami ,mid kale ayaana hada bilowday in lasii saaro.\nShacabka Magaalada Muqdisho ayaa aad ugu faraxsan una soo dhaweeyay dadaalada ay Dowlada Turkiga gacanta kusiineyso Dadka Soomaaliyeed uguna dhiseeso Meelo badan oo mmuhiim ah oo bilicda Magaalada Muqdisho ka qeyb qaadanaya.\nWaa Maxay Dhalinyarnimo “Qormo Cajiib Ah Oo Ku Saabsan Dhalinta Maanta”..


Doorashadda Somaliland oo lagu dhaliilay inay Codeeyeen Caruur Aan Qaangaarin. – Hornafrik Media Network\nKormeerayaashii Caalamiga ahaa ee Doorashadda Somaliland ayaa Warbixin kooban oo ay soo saareen waxay ku bogaadiyeen Habsami u socodka Doorashaddii Somaliland, marka laga reebo arrimaha qaar oo ay dhaliileen.\nKormeerayaashu waxay ku ammaaneen Guddiga Doorashadda inay si sax ah u fuliyeen Jadwalka Doorashadda, Isla markaana aysan Cabaqado ka jirin Goobaha Doorashadda, marka laga reebo in Meelaha qaarkood buuq dhacay aan habkii saxda ahaa loo marin Xalintooda, iyo Meelaha Qaar loo diiday Guddigooda Kormeerayaasha inay galaan, sidaas si la mid ahna lagu wargaliyay inay isaga tagaan Goobaha Qaar ee Cod Bixinta.\nKormeerayaasha waxay sidoo kale sheegeen in Goobaha qaarkood ay codeeyeen Caruur aan qaan Gaarin, kuwaasoo watay Kaararka Codaynta. Waxay sidoo kale sheegeen in meelaha qaar ay Ciidanku soo faragalinayeen habka ay wax u socdaan.\nWarbixinta Kormeerayaasha oo dhamaystiran waxay soo baxaysaa Sannadka soo socda.


Xoghayaha arrimaha dibedda Mareykanka, Mike Pompeo ayaa maanta sheegay in laga bilaabayo labada Febraayo, Washington ay hakin doonto u hogaansaminta heshiiska xakameynta hubka nuclear-ka ee riddada dhexe, loona yaqaan INF.\nMareykanka ayaa ku eedeeyey Ruushka inay ku xadgudbeen qodobada heshiiskan oo soo jiray tan iyo dagaalkii qaboobaa. Ruushka waa ay beeniyeen eedeymaha Mareykanka.\nHeshiiskan ayaa ahaa kii ugu horreeyey dunida ee xakameynta hubka, wuxuuna mamnuucayaa qeyb ka mid ah hubka nuclear-ka oo ah midka gaara ilaa 5,500 oo km.\nPompeo ayaa weriyayaasha ugu sheegay xarunta wasaaradda arrimaha dibedda, in Mareykanka uu si rasmi ah ogeysiiskan ugu gudbin doono Ruushka lix bilood kadib, haddii aysan dib ugu soo laaban u hogaansaminta qodobada heshiiska.\nCaasho Ibrahim Aden ayaa heshiiskan iyo saamaynta ka dhalan karta hakintiisa waxa ay ka wareystay Cabdiqafaar Cabdi Wardheere oo ka faalooda arrimaha Marykanka iyo caalamka kuna sugan gobolka Virginia ee dalka Maraykanka.\nDhageyso Faalanqeynta Hakinta Heshiiska


Wararkii Ugu Danbeeyey Ee Dhanka Suuqa Kala Iibsiga Iyo Kooxo Badan Oo Sii Calaamadeysay Xidigaha Ay Doonayaan\nHomeSuuqa kala iibsigaWararkii ugu danbeeyey ee dhanka suuqa kala iibsiga iyo kooxo badan oo sii calaamadeysay xidigaha ay doonayaan\nNovember 23, 2020 Suuqa kala iibsiga, Wararka Ciyaaraha Maanta 0\n– Miyay Real Madrid raadineysaa bedelka 35 jirka khadka dhexe ee Luka Modric? Fichajes.net ayaa warinaya in Madrid ay u aragto ciyaaryahanka khadka dhexe ee Lazio Sergej Milinkovic-Savic inuu yahay bedelka ugu fiican ee xiddiga reer Croatia Modric.\n– Barcelona ayaa isku dayi doonta inay lasoo saxiixato daafaca Manchester City Eric Garcia bisha Janaayo iyadoo ay jirto dhibaato dhaawac oo dhanka daafaca ah, sida laga soo xigtay Sport. Gerard Pique (jilibka) iyo Sergi Roberto (bowdada) ayaa labadoodaba dhawac ku maqnaan doona. Dhanka kale, Marca ayaa sheegaysa in Barcelona lagu wado inay kulan iskugu yimaadeen si ay go’aan looga gaarto haddii ay la soo saxiixaneyso bedelka Pique.\n– Fabian Ruiz wuxuu wacdaro ka dhigay kooxda Napoli, taasoo keentay inuu xiiso ka helo meelo kale. CalcioMercato ayaa warinaysa in Paris Saint-Germain ay wali bartilmaameedsanayso xiddigan khadka dhexe.\n– Iyadoo aan hubin mustaqbalkiisa kooxda Inter, Christian Eriksen ayaa lala xiriirinayaa inuu ku laabanayo Premier League. Corriere dello Sport ayaa warinaysa in kooxaha Man United iyo Arsenal ay ka fiirsanayaan xiddigii hore ee kooxda Tottenham.\n– Iyadoo Memphis Depay iyo Moussa Dembele lala xiriirinayo dhaq dhaqaaq, Lyon waxaa laga yaabaa inay isha ku hayso bedelkiisa. Le 10 Sport ayaa sheegeysa in Reims iyo weeraryahanka reer Senegal Boulaye Dia iyo weeraryahanka Leicester City Islam Slimani ay labaduba bartilmaameed u yihiin.


Midawga Yurub oo u Dabaal dagayo Howl galada Burcad Badeedda ay ka wadeen Xeebaha Soomaaliya – Goobjoog News\nBishii Diseembar ee la soo dhaafay ayaa loo dabaaldegay sannad-guuradii 12aad ee ka soo bixitaankii Midowga Yurub ee joojinta burcad-badeednimada Geeska Afrika iyada oo loo marayo Howlgalka Atalanta.\nHowlgalkan oo ahaa mid la bilaabay sanadkii 2008, xilligaas oo ay taagneyd dhibaatadii burcad badeedda Soomaaliya .\nMaraakiibta konteynarrada ee mara jidadka ganacsiga ee bariga-galbeed ee u dhexeeya qaaradaha Yurub iyo Aasiya waxay ku jireen halis aad u weyn, maaddaama kooxo burcad badeed ah ay ka geeysan jireen xeebaha Soomaaliya, ay qabsadeen maraakiib tiradoodu badnayd isla markaana ay qabteen shaqaalihii markabka si ay u madax furasho u helaan. Had iyo jeer, dhimasho ayaa dhacday; dhaawacyada badmaaxiinta waxay ahaayeen wax iska caadi ah, ”ayaa lagu yiri qoraal ka soo baxay EU NavFor.\nQoraalka ayaa sidoo kale lagu yiri “Ganacsiga caalamiga ah waa la carqaladeeyay, qarashka maraakiibta ayaa kor u kacayay iyo daryeelka badaha oo noqday in diiradda ugu weyn ee ururada ganacsiga badaha ay saaraan xeebaha, Markii ay dhibaatadu sii xumaatay Janaayo 2011, in kabadan 730 badmaaxayaal ah ayaa halmar la afduubtay waxaana weli 32 markab laga hayaa xeebaha Soomaaliya”.\nIyadoo la cambaareynayo dhammaan burcad-badeednimada iyo dhaca hubeysan ee ka dhanka ah maraakiibta ku sugan xeebaha Soomaaliya, qaraarka Golaha Amniga ee Qaramada Midoobay (UNSCR) 1816 ayaa si aqlabiyad leh lagu ansixiyay 2-dii Juunyo 2008, Waxaa lagu ansixiyay oggolaanshaha Soomaaliya waxaana la oggolaaday tallaabooyin taxane ah oo lagula dagaallamayo dambiyada ka dhaca badda.\nIyada oo qayb ka ah tallaabooyinkan, isla markaana lagu taageerayo UNSCR 1816 Midowga Yurub waxay billaabeen ficilkoodii ugu horreeyay ee isku-dubaridka millatari bishii Sebtember 2008.\n“Midowga Yurub wuu ku faani karaa guulaha uu ka gaaray arrintan waxayna u badan tahay inuu sii wadi doono maalgelinta labada tallaabo ee ka hortagga iyo ka hortagga ah si loo hubiyo in amniga badaha uu sii jiro meel ka bilaabata Suez ilaa Socotra ilaa Seychelles. EU NavFor waxay xaqiijineysaa in maraakiibta caalamiga ah ee ganacsiga iyo bina’aadanimada ay ka badbaadi doonaan aafada burcad badeeda Soomaalida, ayaa ku yiri qoraalka . ”\nMarkii ay soo ifbaxday Brexit iyo dib u dejinta xarunta hawlgalka ee Northwood loona wareejiyay Rota / Brest, amarka iyo xakamaynta EU NavFor waxay ka guureen Boqortooyada Midowday una gudbeen Spain, waxaana taageeray Faransiiska. Baddu waxay ahayd ganacsi sidii caadiga ahayd, maadaama ka hortagga milateri ay weli lama huraan tahay in halista burcad-badeednimada ee biyaha caalamiga ah la ilaaliyo, ”ayaa lagu yiri warsaxaafadeedka iyadoo intaas lagu daray inaysan jirin wax weerarro burcad-badeed ah tan iyo Abriil 2019.\nJames Swan iyo Qoorqoor oo Muqdisho Ku Kulmay, Maxay Kawada Hadleen?


Ciidamada Dawlada Somaliya iyo kuwa Dalka Itoobiya oo hawl galo ka fuliyay Deegaanada ku teedsan Degamada Baladwayne | maakhir.com\nCiidamada Dawlada Somaliya iyo kuwa Dalka Itoobiya oo hawl galo ka fuliyay Deegaanada ku teedsan Degamada Baladwayne\nBaladwayne:- Wararka naga soo gaadhaya magaalada Baladawayne ee Xarunta Gobolka Hiiraan ayaa waxay sheegayaan inay saaka Bilaabeen Ciidamada Dawlada Somaliya iyo kuwa Itoobiya baadhitaano xoogle oo ay ka wadaan Deeganada ku Hareeraysan Degmad Baladwayne, warka ayaa intaasi ku daraya inay Baadhitaanadaasi aan ilaa haatan cid lagu soo qaban.\nBaadhi taanadaasi ay fuliyeen ciidamadu ayaa waxa la sheegay in looga Goleeyahay sidii Gacanta loogu soo dhigi lahaa Kooxa looga shakiyay inay xidhiidh Fiican la leeyahay Al-Shabaab.\nCiidamada Itoobiya ayaa halkaasi ka fuliyay baaritaano xoog leh ,waxa ayna baarayaan Guryaha looga shakisan yahay in ay kooxahaasi ku dhuumanayaa iyo dadka lugu tuhunsan yahay in ay wax ka og yihiin kooxahaasi falalka iyo Abaabulka ay wadaan\nCiidamada DFKMGS & Kuwa Itoobiya ayaa baaritaanadan ku dhaqaaqay hiirtii waaberi waxa ayna ku hubeysanaayeen hubka waa weyn ee saaran Baabuurta Dagaalka iyo sidoo kale askar fara badan oo gashey meelahaasi laga sameynayay howgalladan.\nIsku soo duuboo Gobolka Hiiraan ayaa inta badan ayaa waxa lagu Tiriyaa inay ku dhuumaalaysanayaan Kooxo ka ha dhay Maxaaimtii Islaamiga ahaa ee awooda lagu wiiqay Koonfurta Dalka Somaliya.\n« Gudoomiyii Hore ee Gobolka Sool oo ay Booliska Puntland ku raad joogaan\nHawl wadeenka Xafiiska isku xidhka Gaadiidka iyo Hay”addaha oo aanu la Kulanay »


Ugu wanaagsan ee kaadhka xusuusta kabashada xogta software\nMararka ay tahay mid aad u adag, waayo, user ay u soo ceshano xogta SIM card kaas oo inta badan ka mid ah xiriirrada iyo fariimaha qoraalka ah ee. Tutorial ayaa loo soo saaray si loo hubiyo in barnaamijyada ugu fiican ee aan la soo bandhigay oo keliya laakiin user sidoo kale helo knowhow ee iyaga oo isticmaalaya. Waxa aan ka dhigi doono oo keliya nolosha u fududahay user, laakiin sidoo kale ballaarin doonto jid toosan.\nFiles Irrecoverable ka SIM\nWaa in la ogaadaa in hababka dhaqanka laguma dabbaqi karo si loo hubiyo in xogta SIM ayaa waxaa soo baxey oo ay u sabab tahay xaqiiqda ah in xogta gal dusha xiran yahay iyo user wuxuu u baahan yahay in la hubiyo in ay biilasha dheeraad ah oo ku barnaamijyada software waxaa loo isticmaalaa dib u soo ceshano xogta. Waxaa sidoo kale in la xuso in wax kaqabashada toos ah ka SIM marna waa suurto gal ah iyo sabab la mid ah sidoo kale waa in la ogaadaa in user waa in la isticmaalo habab in lagu macnayn lahaa ee qaybtii dambe ee tutorial ah si loo hubiyo in arrinta weli ma kulan user. The utilities in lagu macnayn lahaa in tutorial this sidoo kale hubin doona in faylka irrecoverable ka SIM looma samayn recoverable oo kaliya balse xogta ay sidoo kale soo saaro habka ugu wanaagsan si user helo natiijada ugu wanaagsan wax waqti ah gudahood oo dhan. Waxaa sidoo kale in la xuso in user in ay raacaan dhammaan tallaabooyinka lagu xusay in tutorial sida ay iyaga la kaxayn doonaa xalka hab degan oo wanaagsan iyo enchanting keenaya user si aad u hesho natiijooyinka waafaqsan shuruudaha. Waxaa sidoo kale in la xuso in user waa in la hubiyo in talaabooyinka ay yihiin marnaba laga booday ama la soo kabashada kale file ka SIM waxay noqon doontaa shaqo aad u adag tahay in la oofiyo sameeyo.\nKabsado xogta aad la SIM kabashada xogta ugu wanaagsan ee software\nWondershare Dr. Fone u Android waa mid ka mid ah barnaamijyada software aad u caqli badan oo dhalaalayay in la horumariyo by Wondershare si loo hubiyo in wixii kaloo la sameeyo oo user helo xogta nooc kasta baxey markii waynay. In Duke of horumarinta ee sayniska iyo farsamada waa in sidoo kale lagu xusay in barnaamijka la casriyeeyay si ay u daboolaan baahida iyo baahida oo ka mid ah dadka isticmaala in ay yihiin kac leh maalin kasta marayay. Faahfaahin buuxda oo ku saabsan barnaamijka waxaa sidoo kale ku xusan ee Wondershare website-ka rasmiga ah iyo user wuxuu iyada soo booqan kartaa si aad u hubiso in macluumaadka dheeraadka ah ayaa loo soo ururiyey. Waxa kale oo xusid mudan in uu jiro liis aad u dheer oo ka mid ah telefoonada gacanta in la Xuso website-ka oo kuwanu waa telefoonada in waxaa taageera barnaamijka iyo sabab la mid ah sidoo kale waa in la ogaadaa in barnaamijka uu yahay mid ka mid ah kuwa ugu hufan oo wax ku ool ah ee la heli karo ee suuqa.\nGeedi socodka la xidhiidha inuu ka soo kabsado xogta SIM (oo sida caadiga ah waa SMS ama xiriirada) kabashada ayaa hoos ku xusan si aad u hubiso in user helo natiijada ugu wanaagsan oo la raaci karaan hanaanka si loo hubiyo in shuruudaha user ayaa waxaa sidoo kale la kulmay:\n1. URL ayaa http://www.wondershare.com/data-recovery/android-data-recovery-guide.html waa in la adeegsadaa si loo hubiyo in file exe barnaamijka la soo bixi:\n2. Haddaba qalabka android user ay u baahan tahay in la hubiyo in jidka oo uu soo hoos ku xusan waxaa la socda in la helo geeddi-socodka socday:\nSettings "> guji" Codsiyada "> guji" Development "> hubiyo" debugging USB\nStage 3. Aaladda falanqeeyaan ka dibna la bilaabi doonaa sida horumarinta ah:\n4. nooca file waa in la soo xulay. Sida SIM loo isticmaalay in lagu soo ceshano xogta si nooca fariin qoraal ah laga soo xuli doono in la sii wado,\n5. user ayaa markaas u baahan yahay in la qeexo hab iskaanka u soo kabashada xogta iyo halkan waxa ay ku saabsan doorashada ee user. Ujeedadu waxay tahay in ay tahay in la ogaadaa waa in hab sare loo arki karaa baaritaan qoto dheer oo ay qaadato wakhti ka sii dheer oo ka dhigaysa user waxay sugi in ka badan marka la barbar dhigo hab caadiga ah oo uu soo gundhig:\n6. Nidaamka dib u soo ceshano doonaa dhamaan xogta ee SMS ka SIM iyo sidoo kale telefoonka mobile si loo hubiyo in wixii kaloo la sameeyo:\n7. user ayaa haatan u baahan yahay si loo hubiyo in farriinta ah in ay tahay in la soo kabsaday ayaa la riixi ama hubiyaa iyo kuwa kale waxaa laga qaban. Sida ugu dhakhsaha badan badhanka soo kabsadaan ka dibna la sii adkeeyey software inay hubiyaan in dhammaan fariimaha qoraalka ah kuwa la hubiyaa waxaa lagu soo kabsaday waxaana ay tani sidoo kale ka baxayo geedi socodka buuxda ka dhigi doonaa.\nWaa maxay walax waxaa ku kaydsan SIM-?\nSIM u taagan tahay module aqoonsiga macmiilka iyo sabab la mid ah ay tahay sida ugu fiican iyo technology ugu horumarsan GSM in la soo saaro. Waxay ka dhigaysa hubiyo in xogta la baxey ma aha oo kaliya ka BTS dhow, laakiin calaamadaha ay sidoo kale si joogto ah si toos ah xagga mobile macmiilka ee. Alaabtayda oo ah in lagu kaydiyaa kaadhka SIM ku xiran tahay doorashada side ama fursadaha in la siiyay user ee arrintan la xiriira. Inta badan dadka ka shaqeeya gacanta in ay ka shaqeeyaan adduunka oo dhan in la hubiyo in ay xiriir default iyo SMS ku kaydsan yihiin in SIM iyo waa sabab ka mid ah in habka kor ku xusan ee wax kaqabashada SMS ayaa waxaa lagu sharaxayaa isticmaalaya Dr. Wondershare ka Fone u Android .\nWaa maxay nooca xogta ha aad rabto in aad dib u soo ceshano ka SIM card?\nSida ayaa lagu sharxay ka hor iyo weliba in labada nooc ee xogta lagu kaydiyaa kaadhka SIM waa xiriir ah iyo sidoo kale SMS iyo labadoodaba waa mid aad muhiim u ah user markuu u yimid in ay wax kaqabashada xogta. Haddii codbixin la sameeyay arrintan la xiriira ka dibna ay natiijada noqon doono 100% isticmaala leh SMS iyo 100% oo ka mid ah leh xiriiro. Sidaa darteed poll tani waa si siman Nicmada xogta oo uu soo sheegnay.\n> Resource > Memory Card > ugu wanaagsan ee SIM-kabashada xogta software


SINO-OCEAN MARINE waxay bixin kartaa qalabka dayactirka kuleylka sida: bamka saliida, mootada maxon, biiyaha kululeeyaha, koronto, isha ololka, waalka, qalabka, qalabka kalida, qalabka wax lagu xiro iyo qalabka kale ee dayactirka.\nSi loo daboolo baahiyaha macaamiisha, Sino-ocean Marine waxay keyd u tahay qaybo badan oo kuleyliyaha kuleylka ah. Qaybaha dayactirka oo leh qaybo dhab ah oo tayo leh iyo shahaado ayaa mudan in lagu kalsoonaan karo!\nLiiska Waxsoosaarka Gubashada:\nMAGAC & KU HABOON NOOCA\nQiimeynta: 1064-3170KW Saxaafadda (MIN / MAX): 25 BAR / 30 Saliid Baar (MIN / MAX): 95kg / h / 283kg / h IP44 220V 60HZ 2012\nSaliida Awoodda: 34-121kg / h Tayada saliida: Max 600 cSt + 50 ℃ 220V 1 * 60Hz 6A 440V 3 * 60Hz 10.9kW IP44 2012\nLiiska Kaydka Heerka Biyaha:\nCAAFIMAADKA HEERKA BIYAHA\nNOOCA XIRIIRKA / QIIMEYNTA: SPDT / 250VAC, 5A MAX.PRESS./TEMP: 16kg / cm2 250 ℃ DHULKA: IP56\nLiistada Waxsoosaarka Kuleylka\nKU HABOON NOOCA\nWAXYAABAHA: PP / FPM MAX: 2.3L / H BEI: 8BAR MAX: 1.9L / H BEI: 16BAR IP: 65 AC: 110-240V 50 / 60HZ 21W 28237 BREMEN GERMANY P / N: 10211074 S / N: 102M0006153 OO LAGU SAMEEYAY JARMALKA 2/2015\nMGO SUPPLY BOMP\nAUX. BIILER FO Bamka\nMS711-4 （NOOCA GAADIID）\nT0710403 T NOOCA MOOTO）\nMS712-4 Y NOOCA GAADIID）\nQAABKA BIYAHA BIYAHA\nQHD SINO-OCEAN MARINE kayd dhawr qaybood oo dhab ah qaybo cusub oo BILAASH AH, oo dhammaantood ay soo saaraan soo saarayaasha caanka ah ee adduunka, laguna caddeeyo kormeerka markabka.\nWixii ku saabsan BARNAAMIJYADA QAYBAHA, waxaan ku soo bandhigi karnaa qalab soo socda oo keyd ah. Qalabka leh qaybo dhab ah oo tayo leh & shahaado ayaa mudan in lagu kalsoonaan karo！\nHore: Warshad daaweynta bullaacad\nXiga: Saxanka kuleylka


Madaxweyne Farmaajo oo shir ugu yeeray madaxda Dowlad Goboleedyada iyadoo uu jiro khilaaf - Puntland Mirror Believable Media Website\nHomeSomaliaMadaxweyne Farmaajo oo shir ugu yeeray madaxda Dowlad Goboleedyada iyadoo uu jiro khilaaf\nSeptember 9, 2018 Puntland Mirror Somalia, Somalia 0\nMadaxweynaha dowladda federaalka Soomaaliya Maxamed Cabdullaahi Farmaajo. [Sawir Hore[\nMuqdisho-(Puntland Mirror) Madaxweynaha Dowladda Federaalka Soomaaliya Maxamed Cabdullaahi Farmaajo ayaa shir wadatashi ah ugu yeeray madaxda sare ee Dowlad Goboleedyada.\nShirka ayaa ka dhici doona Muqdishi 17ka ilaa 18ka Sebteembar, 2018, sida lagu sheegay bayaan kasoo baxay xafiiska madaxtooyada Villa Soomaaliya.\n“Dowladda Federaalka Soomaaliya waxay adkeynaysaa in xal u helista arrimaha masiiriga ah ee dalka ay tahay mid u taalla Soomaalida, iyada oo loo marayo hab ku saleysan wadatashi, isu tanaasul iyo ilaalinta danta guud oo ah waajib saaran dhammaan madaxda qaranka, heer Federaal iyo heer Dowlad Goboleed.” Ayaa lagu sheegay bayaanka.\nTilaabada Madaxweyne Farmaajo ayaa timid saacado kadib markii Madasha Dowlad Goboleedyada ay sheegeen in ay hakiyeen wadashaqeyntii Dowladda Federaalka kadib shir maalmihii u dambeeyay uga socday magaalada Kismaayo.\nWaxay ku eedeeyeen in Dowladda Dhexe ay meelmarin weyday heshiisyadii iyo balamihii horey loo galay, iyo in ay farogelin ku heyso arrimaha gudaha ee maamul goboleedyada.\nMogadishu-(Puntland Mirror) Somali national army have killed on Saturday a high-ranking al-Shabab commander in an operation near Beledweyne town of Hiran region in central Somalia, official said. Beledweyne deputy commissioner for security affairs, Mohamed Ibrahim, [...]


MO FARAH oo mar kale qaaday billada 5ta kun ee mitir |\nMO FARAH oo mar kale qaaday billada 5ta kun ee mitir\nOrodyahanka Soomaali Ingiriiska ah ee Maxamed Faarax (MO FARAH) ayaa mar kale asagu qaaday orodka 5ta kun ee mitir.\nAsagoo ka qeyb qaadanaya ciyaaraha OLOMBIKADA ee haatan kasocda Rio ee dalkaasi Brazil balse la filaayo in maanta lasoo gabagabeeyo ayuu difaacay rikoorkiisa isla markaana uu qaaday billada dahabiga ah ee orodka 5ta kun. Halkaa ayuu mar kale wacdaro ka muujiyay.\nBalse booska 4aad markii uu kasoo galay orodkii shalay ee 5ta kun asagoo qaatay billad nooca bronze ayaa dareenkiisa oo farax uu ku dheehnaa uu muujiyay.\nGuud ahaan ayadoo ciyaaraha maanta oo Axad ah lagu wado in lasoo xiro ayaa waxaa dalal badan oo Afrikaan ah ay ka heleen billado dalalkaa oo kuwa ugu cadcad ay yihiin Itoobiya iyo Kenya oo ah dal soo saara orodyahano badan oo wanaagsan.


Déjà-vu : Ruwaayada Qabyo Ninkeeda Dhameystira [Doorasho Qof iyo Cod ah!] - Horseed Media • Somali News\nJune 9, 2020Featured\nDéjà-vu : Ruwaayada Qabyo Ninkeeda Dhameystira [Doorasho Qof iyo Cod ah!]\nXili dalka Soomaaliya isu diyaarinayo inay dhawaan ka dhacaan Doorashooyin lagu sheegay Qof iyo Cod ayaa waxaa deegaanada qaarkood laga dareemayaa dhaq dhaqaaqyo ay wadaan hogaamiyayaasha xilalka haya ee iyagu sameystay ururo ama xisbiyo siyaasadeed, halka kuwa kalena la sugayo in dhawaan lagu dhawaaqo!\nInkastoo ay adag tahay in xiligan guud ahaan dalka Soomaaliya ay ka dhacdo doorasho Qof iyo Cod ah ayey hadana tahay mid la isku raacsan yahay in wadanka laga saaro nidaamka Qabaliga ah ee 4.5 oo loo gudbo xili muwaadinka uu soo dooran lahaa cidda ama xisbiga uu doono.\nHogaamiyayaasha xiligan gacanta ku haya tallada dalka heer Federaal iyo Dowlad gobaleed ayaa iyagu afka ka sheega inay isu diyaarinayaan sidii loo qaban lahaa doorashooyin qof iyo cod ah, xili aan gebi ahaanba la dhisin Tiirarkii aasaasiga ahaa ee Doorasho Qof iyo Cod ah.\nWaxaa muuqata in shacabka lagu maaweelinayo xisbiyo la furo xili aan gebi ahaan wax laga qaban arrimihii ugu muhiimsanaa sida;\nSuggida Amniga guud ee dalka\nDhismaha Maxkamada Dastuuriga ah\nGuddi Madax Banaan oo awoodleh\nHanti Dhawr Qaran\nDoorashooyinka Golayaasha Deegaanka\nHadaan si gaar ah u eegno 7-dan qodob ee kor ku xusan oo ah kuwo dhamaantood hirgelintooda laga sugayey Hogaamiyayaasha xilka haya ayey hadana madaxda Qaran iyo kuwa Dowlad Gobaleedka sheegayaan in diyaar u yihiin doorasho nidaam xisbiyo ah.\nKAAH iyo Puntland\nHadaan Tusaale usoo qaadano dhawaan waxaa la furay ururka (Xisbiga) KAAH oo uu asaasey Madaxweynaha xilka haya Md.Siciid Cabdullahi Deni, xisbiga ayey iska diiwaangeliyeen inta badan Golaha Wasiirada iyo waliba qaar badan oo kamid ah Shaqaalaha rayidka ah ee dowlada Puntland!\nMaadaama ay muuqato in ururka KAAH olole badan ka wado gobalada Puntland oo uu goobo kala duwan ka furtay Xafiisyo ay waliba xariga ka jareen xubno ka tirsan Golaha Wasiirada iyo Xildhibaano ayaa la isweydiinaya hantida lagu maalgeliyey inay ka maran tahay Hantidii Qaranka (Shacabka Puntland)?, kama jiro Puntland guddi u xilsaaran dabagalka musuqmaasuqa, iyo si khaldan loo adeegsado, kaas oo shaqadiisa guta.\nPuntland hooyada Federaalka, waa Dowlada kaliya ee xubinta ka ah Federaalka Soomaaliya ee xiligan inta badan deegaanadeeda amnigood sugan yihiin lana oron karo way ka dhici kartaa doorasho qof iyo cod ah, balse waxaan fari-ka-qodneyn in wax laga qabto 7-da qodob ee aan horey usoo sheegnay, oo ay ugu horeyso in dib loogu noqdo dastuurka oo xiligii Madaxweyne faroole si weyn loogu danaystey, kadibna afti dadweyne lagu ansixiyo, waxaana uu si weyn u khilaafsan yahay kan federaalka.\nNabad & Nolol iyo Khasnada Villa Soomalia!\nDhanka Federaalka Soomaaliya waxaa lagu wadaa in dhawaan hogaamiyayaasha xilka haya ay ku dhawaaqaan Xisbi Xaakimkii (Nabad iyo Nolol) walow la sheegayo in dood xoogan ka dhex taagan tahay Madaxweynaha iyo Raysalwasaaraha oo labaduba leh hami ah inay u tartamaan xilka ugu sareeya.\nMadaxweyne Farmaajo oo loolan xoogan ugu jira siduu markii labaad xilka ugu soo noqon lahaa ayaa illaa iyo hadda diidan in la furo wadahadalkii lala geli lahaa maamulada dalka si loogu heshiiyo qaabka doorasho, maadaama xiligii doorashada la galay ayna suurto gal ahayn doorasho Qof iyo Cod ah.\nFarmaajo ayaa aaminsan in uu ku adkeysto in doorashada dhaceysa ay noqoto Qof iyo Cod, si wakhti dheeraad ah loogu daro (2 sano), balse su’aasha ayaa ah maku hirgelin karaa 2 sano, wixii lagu hergelin waayey 4 sano?\nXulafada Madaxweynaha Jamhuuriyadda ayaa wada qorshe labaad oo ay doonayaan inay ku galaan olole sida Kuraas Gobalka Banaadir laga siiyo Aqalka Sare, si kuraastaasi loo siiyo xubno codka siiya Nabad & Nolol hadii arrinta isugu biyo-shubato doorasho lamid ah tii lagu soo doortay Farmaajo. Balse kuraasta Aqalka Sare oo la kordhiyo ayaa u baahan in la jabiyo Dastuurka Federaalka oo la kordhiyo nidaamkii Gobalada horey loogu qeybiyey, waxaana iyaduna meesha ka maqan Maqaamkii Banadir oo aan weli la qeexin, waxa uu noqonaayo.\nBanaanbaxyada La maalgeliyey\nAxadii lasoo dhaafay ayaa magaalada Muqdisho lagu qabtay Banaanbax ay xulafada Madaxweyne Farmaajo soo diyaariyeen isla markaana uu horboodayey Guddoomiyaha Banadir ahna Duqa Muqdisho Cumar Filish, waxaa xusid muddan in ciidamada Booliiska iyo kuwa Haram-Cad ay galbinayeen dadka banaanbaxa dhigayey isla markaana wadooyinka magaalada loo xiray dadkaasi watay Sawirada Madaxweynaha.\nWaxay Su’aal ka taagan tahay Dhaqaalaha ku baxay Banaanbaxa halka laga keenay iyo Khasnadii Villa Somaliya inay isu-bedashay mid loo adeegsado olola Xisbi Xaakimka Nabad iyo Nolol?\nMucaaridka iyaguna ma loo oggol yahay in waddooyinka ay u xiraan Booliiska iyo Haramcad si ay iyaguna ugu mudaharaadaan madaxda Xilka heysa?, tan waxay muujineysaa in weli dalka ka fogyahay wadada dimoqraadiyadda.\nHalkee ku dambeeyey amarkii lagu mamnuucay Banaanbaxyada Muqdisho iyo La dagaalankii Covid-19?\nGuddiga Doorashada ee iyaguna kamid ah martida wax ka deggan xarunta Villa Somaliya oo iyagana aan weli wax Sharqan ah laga maqal!\nMaxkamadii Dastuurka ee arrimahan la xariira doorashada kala saari lahayd iyaduna ma jirto oo waxaa hawlaheedii lagu wareejiyey Maxkamada Sare oo uu guddoonkeedu soo magacaabo Madaxweynaha.\nWaxaa hubaal ah in Ruwaayadan [Qabyo Ninkeeda Dhameystira aka Doorasho Qof iyo Cod] ay tahay mid horey loo daawadey oo ay ku bixi doonto Hanti Badan oo wax u qaban lahayd Shacabka saboolka ah ee Soomaaliyeed, waxaase laga cabsi qabaa inay waddanka dhaxalsiiso fidno cusub oo uu ku daato dhiig Soomaaliyeed sidii ka dhacday doorashooyinkii Koonfur Galbeed iyo Galmudug ee awooda kula wareegeen Wasiiro ka tirsan Nabad & Nolol ah oo u dalacay Madaxweynayaal!


Dowladda Soomaaliya oo sheegtay in shirkadda DP World ay dalka ka difaaci doonto | XORRIYA NEWS\nHome Aqoon Guud Dowladda Soomaaliya oo sheegtay in shirkadda DP World ay dalka ka difaaci...\nDowladda Soomaaliya oo sheegtay in shirkadda DP World ay dalka ka difaaci doonto\nWasiirka Arrimaha dibadda Soomaaliya Axmed Ciise Cawad ayaa sheegay in shirkadda DP-world ee Imaaraadka laga leeyahay ay kusoo xadgudubtay Soomaaliya, islamarkaana ay ka waddo maalgashi aan shuruucda dalka waafaqsaneyn.\nWasiirka Arrimaha dibadda Soomaaliya Axmed Ciise Cawad\nWasiirka waxaa uu tilmaamay in shirkadda DP World ay khatar gelisay dhulka Soomaaliya, islamarkaana ay la wareegtay dekeddaha Berbera iyo Boosaaso.\nWaxaa uu xusay in la jooggo xilligii dowlada Soomaaliya ay dalka ka difaaci la aheyd Shirkadda.\n“Shirkadda DP-world way na xumaysay, waxayna khatar gelisay midnimada dalkeenna, welina ma joojin faragelinteedii, waan sabirnay, sabirkuna xad ayuu leeyahay; waxaan diyaar u nahay in aan ka difaacno dalkeenna, si lamid ah cidkasta”ayuu yiri Wasiir Cawad oo la hadlayay Telefishinka Al-Carabiya.\nShirkadda DP World ayaa gacanta ku heysa dekeddaha Berbera iyo sidoo kale Boosaaso ka dib markii heshiis hoosaad ay la gaartay Somaliland iyo Puntland, waxaa sidoo kale xusid mudan in Shirkadaasi horay looga soo ceyriyay dalka Jabuuti.


Real Madrid, Barcelona Mise Man City? Kooxda Sii Bilaabaysa Heshiiska Ay Ku Doonayso Erling Haaland Oo La Ogaaday - Laacib\nReal Madrid, Barcelona Mise Man City? Kooxda Sii Bilaabaysa Heshiiska Ay Ku Doonayso Erling Haaland Oo La Ogaaday\nWaxa la filayaa inuu durba sii bilaabmi doono tartanka loo galayo suuqa xagaaga dambe saxeexa weeraryahanka Borussia Dortmund ee Erling Braut Haaland kaas oo heshiiskiisu ogolaanayo in qiimo jaban oo 66 Milyan oo pound ah lagu qaadan karo.\nSida ay sheegayaan wararku, kooxda Manchester City ayaa kor u qaadi doonta xiisaheeda weeraryahankaas iyadoo wakiilkiisa Mino Raiola wadahadalada ay ku doonayso lasii bilaabi doonta bisha January.\nSida uu sheegayo wargeyska The Times, Haaland ayaa haatan ah midka bar-tilmaameedka koowaad u ah tababare Pep Guardiola oo doonaya inuu bedelo Sergio Aguero oo qaab xor ah kaga tagay suuqii sanadkan.\nCity ayaa si weyn iskugu day-day saxeexa Harry Kane oo Tottenham ka tirsan, iyadoo kabtanka England uu doonayay inuu u wareego Sky Blues ayuu guddoomiyaha kooxdiisa ee Daniel Levy kahor istaagay.\nHaaland oo 21 sano jir ah ayaa rekoodh cajiib ah oo dhinaca gool dhalinta ah ku haysta kooxdiisa Dortmund, 67 kulan oo uu ilaa hadda u ciyaaray ayuu 68 gool ugu soo dhaliyay.\nKooxda ay Manchester City magaalo xifaaltamaan ee Man United ayaa dhinaceeda mudo dheer Haaland lala xidhiidhinayaa xilli uu tababaraha kooxdaas ee Ole Gunnar Solskjaer horeba tababare ugu soo noqday mar ay kooxda Molde wada joogeen.\nNorwegian-kaas ayaa sidoo kale bar-tilmaameed u noqon kara Paris Saint-Germain haddiiba uu Kylian Mbappe kaga biiro Real Madrid oo aad u doonaysa.\nCity ayaa filanaysa in saxeexa Erling uu ka caawin doono aabihii Alfe-Inge oo hore ugu soo ciyaaray kooxdooda. Guardiola ayaan xidhiidh wanaagsan la lahayn wakiilka Haaland ee Raiola balse waxa la filayaa inay meel iska dhigi doonaan wixii dhex maray marka ay saxeexa da’yarkaas ka arrinsanayaan.


Wararka Maanta: Talaado, July 9 , 2013-Ra’iisul Wasaaraha Xukuumadda Soomaaliya oo Faahfaahin ka bixiyay safar uu ku tagay Magaalada Baydhabo (SAWIRRO)\nMudane Saacid iyo wafdi uu hoggaaminayay oo isugu jira xildhibaano iyo wasiirro dowladda ka tirsan ayaa waxay magaalada Baydhabo joogeen laba maalmood, waxaana uu kulankooda qayb ka ahaa wadatashiyo ay dadka ku nool gobollada Bay iyo Bakool la yeelanayeen.\n“Safarkan wuxuu ka mid ahaa safarradii aan ku tagaynay gobollada dalka oo dhan oo aan ku dhageysanaynay fikradaha shacabku qabaan, safarkaanna wax badan ayaan ka barannay, raalli ayaana ka nahay sida dadka ku nool gobolka Bay ay isugu tashadeen ayna diyaarka ugu yihiin inay aayahooda ka tashadaan,” ayuu yiri ra’iisul wasaaraha Soomaaliya oo garoonka Muqdisho kula hadlayay warbaahinta.\nRa’iisul wasaaruhu wuxuu sheegay in ciidamada dowladda iyo kuwa AMISOM ee Baydhabo ay sameeyeen iskaashi buuxa, taasoo uu xusay inay aad ugu farxeen ayna raalli ka yihiin sida howlahooda uga wadaan degmadaas iyo kuwa kale ee gobolka.\n“Kulammo ayaan lasoo yeelanay shacabka degmada Baydhabo ku nool iyo malaaqyada; waxaana ka dhageysannay wixii ay qabeen, raalli ayaana ka nahay wixii ay soo jeediyeen oo dhan, innaguna waxaan u sheegnay waxa ay dowladdu ka qabto maamul u sameynta dalka iyo federaalkiisimka,” ayuu yiri ra’iisul wasaare Saacid.\nSidoo kale, ra’iisul wasaaruhu wuxuu sheegay in kulammadii uu Baydhabo kula yeeshay waxgaradka gobollada Bay iyo Bakool kasoo jeeda uu ka xusi karo kulan uu la yeeshay 62 malaaq oo kasoo jeeda beelaha Digil iyo Mirfle, ayna kawada hadleen sidii loo xasilin lahaa dalka iyo sidii federaalisimka loo hirgelin lahaa, wixii aan kawada hadalnay oo dhanna waan isku afgaranay.\nUgu dambeyn, ra’iisul wasaaruhu wuxuu sheegay in safarkiisan uu qayb ka yahay safarro uu ku tagayo dalka oo dhan, isla markaana ay ku doonayaan in dadka Soomaaliyeed ay ka dhageystaan fikradahooda ku aaddan xasilinta iyo hirgelinta federaaliisimka.


Dhammaan saddexdii gool ee xalay Atletico ku heshay garoonka Anfield waxaa dhaliyey xiddigihii hore ee Kooxda Real Madrid – Gool FM\nDhammaan saddexdii gool ee xalay Atletico ku heshay garoonka Anfield waxaa dhaliyey xiddigihii hore ee Kooxda Real Madrid\n(Liverpool) 12 Mar 2020. Kulan adag oo ka tirsan lugta labaad ee wareegga 16-ka Champions League ayaa xalay ka dhacay Magaalada Liverpool, iyadoo Reds oo kulankii hore looga soo adkaaday 1-0, markale looga badiyey 2-3.\nTaasi waxa ay ka dhigan tahay in Reds tartanka looga cirib tiray cel-celis ahaan goolal gaaraya labada lugooda 2-4, kooxdii haysatay Champions League ayaana tareenka tartanka xalay laga tuuray.\nHaddaba dhammaan saddexdii gool ee ay kooxda Atletico ku dhalisay xalay garoonka Anfield waxaa dhaliyey xiddigihii hore ee Real Madrid.\nSaddex gool oo ka yimid labo ciyaaryahan oo horay u soo maray Kooxda Real Madrid ayaa xalay lagu reebay naadigii difaacanaysay tartanka Champions League ee Liverpool.\nLlorente, kaasoo soo galay qeybtii labaad ee kulanka ayaa ka faa’iideystay qalad uu sameeyey goolhaye Adrian, goolkaas ayaana soo celiyey rajadii Atletico Madrid, waxaana uu gool kale ku daray siddeed daqiiqo kaddib goolkii hore, taasoo wal-walka ku badisay kooxda reer England.\nAlvaro Morata ayaana intii lagu guda jiray ilbiriqsiyihii ugu dambeeyey waqtigii lagu kordhiyey ciyaarta ee extra time-ka kulankan waxa uu dhaliyey goolka saddexaad taasoo macallin Diego Simeone kooxdiisa u dirtay siddeed dhammaadka, isagoo taageerayaasha ka soo safray caasimadda Spain siiyey farxad inay ku damaashaadaan iyagoo ku sugan garoonka Anfield.\n20-ka bishii June sanadkii 2019-kii, Llorente ayaa u saxiixay Atlético Madrid isagoo kaga soo dhaqaaqay kooxda carruurnimadiisa ee Real Madrid, waxaana uu kus oo dhaqaaqay heshiis shan sanadood ahaa oo ku kacayayey adduun dhan 35 milyan oo gini.\nDhinaca kale Morata ayaa ka soo bilaabay xirfaddiisa kooxda Real Madrid, kaddib markii uu kula guuleystay Champions League sanadkii 2014-kii, waxa uu u dhaqaaqay Juventsu, waxaana uu dib ugu soo laabtay Madrid ka hor inta uusan ku biirin Chelsea.\nBishii Janaayo sanadkii 2019-kii ayuuna Morata heshiis amaah ah ugu soo dhaqaaqay Kooxda Atlético Madrid, waxaana uu heshiis joogto ah ugu biiri karaa naadigan 1 bisha July sanadkan 2020.\nMuxuu ka yiri Marcos Llorente guushii ay xalay ka gaareen Liverpool & labadii gool uu ka dhaliyay?


SAADAAL: Super Computer Oo Saadaaliyay Kaalmaha Horyaalka Premier League, Kooxda Uu Horyaalka U Rajeeyay & SADDEX Kooxood Oo Uu Fadeexad Dhex Dhigay. - Gool24.Net\nNovember 8, 2019 Apdihakem Omer Adem\nIl wareedka caanka ah ee TalkSport ayaa go’aansaday inay iyaga oo isticmaalaya Super Computer oo ah aalad xoog badan saadaaliyaan miiska kama dambaysta ah ee horyaalka Premier League xilli ciyaareedkan iyo sida kaalmaha loo kala gali doono.\nHoryalaka ayaa haatan laga ciyaaray 11 kulan waxaana uu miisku durtaba u muuqdaa mid qaabaysmaya iyadoo sida ay noqon doonto koox kasta iyo halkay ku dambayn doonto haatanba lasii sawiran karo.\nLiverpool ayaa haatan hoggaanka lix dhibcood kaga haysa kooxda difaacanysa koobka ee Manchester City kahor kulanka xoogan ee ay labada kooxood sida tooska ah Axadan ugu kulmi doonaan Anfield.\nAan ku bilawnee saadaasha Super Computer ayaa ah mid ka farxinaysa jamaahiirta Liverpool maadaama oo uu hanashada horyaalka u rajeeyay saadaaliyayna inay markii ugu horreysay ku guuleysan doonaan horyaalka England 30 sano kaddib.\nBooska labaad ayuu markan u rajeeyay kooxda labadii xilli ciyaareed ee ugu dambeeyay kusoo guuleysatay horyaalka ee City halka uu saddexaad galiyay kooxda da’yarta u badan ee Chelsea ee uu hoggaanka u yahay Frank Lampard.\nAaladan ayaa booska afraad u rajaynaysa Leicester City oo xilli ciyaareedkan qaab duufaan ah ku bilaabatay haatana booska saddexaad kaga jirta horyaalka halka uu waji gabax ku riday kooxaha dhibaataysan ee Arsenal, Tottenham iyo Manchester United.\nArsenal ayuu u saadaalinayaa booska shanaad iyadoo lixaad uu u rajeeyay Tottenham halka uu booska toddobaad galiyay kooxda tababare Ole Gunnar Solskjaer ee Manchester United.\nSaddexda kooxood ee heerka labaad u dhacaya ayuu u saadaaliyay kooxaha Norwich City oo dhawaan soo dalacday, Southampton oo guuldarrada ugu culus taariikhda horyaalka la kulantay toddobaadyo kahor iyo Watford oo aan ilaa haatan guuleysan.


Shaqaale Shabelle & SKY oo la sii daayey iyo sadex xiran – Mareeg.com somalia, World News and Opinion.\nShaqaale Shabelle & SKY oo la sii daayey iyo sadex xiran\nMareeg.com: Dowladda Soomaaliya ayaa xabsiga kasii daysay 16 ka mid ah shaqaalihii idaacadaha Shabelle iyo SKY FM oo ciidanka nabad-sugidda dowladda ay xabsiga u taxaabeen Jimcihii lasoo dhaafay, iyadoo ay weli xabsiga ku jiraan saddex ka mid ah shaqaalaha idaacadahaas.\nKu xigeenka madaxa barnaamijyada ee idaacadda Shabelle, Xasanweli Sheekh Abuubakar ayaa sheegay in la sii daayay 16-kaasi qof.\nXasan ayaa intaa ku daray in weli ay xiran yihiin guddoomiyaha idaacadda Shabelle, Cabdimaalik Yuusuf Maxamuud, Agaasimaha idaacadda SKY FM, Maxamuud Maxamed Daahir (Maxamuud Carab) iyo ku xigeenka madaxa wararka idaacadda Shabelle, Axmed Cabdi Xasan.\nXasan Weli ayaa tilmaamay in mas’uuliyiin ka tirsan nabad sugidda qaranku ay dadka la sii daayey ku amreen in aanay war siin Karin warbaahinta.\nSaddexda xabsiga ku jira eek ala ah madaxa Radio Shabelle, Cabdimaalik Yuusuf Maxamuud, Agaasimihii idaacadda SKY FM, Maxamuud Maxamed Daahir (Carab) iyo ku xigeenkii madaxa wararka ee idaacadda Shabelle, Axmed Cabdi Xasan ayaa dowladdu ay sheegtay in maxkamad lasoo taagayo.\nUrurka saxafiyiinta NUSOJ ayaa soo dhaweeyey sii deynta shaqaalaha Radio Shabeelle iyo SKY “Waxaanu soo dhaweynaynaa sii daynta 16-ka shaqaale ee ka tirsan idaacadaha Shabelle iyo SKY FM oo Jimcihii xabsiga la dhigay, kaddib markii ay ciidamada dowladdu weerareen xarunta idaacadahaas ay ku howlgalayeen,” ayaa lagu yiri warsaxaafadeed ay NUSOJ soo saartay.\nUrurka Qaranka Suxuufiyiinta Soomaaliyeed ee NUSOJ ayaa dowladda ugu baaqay inay xukunka saddexda xubnood ee weli ku jira gacanta ciidamada dowladda in xukunkoodu uu noqdo mid cadaalad ku saleysan.\n“Waxaan dowladda ugu baaqaynaa inay sii dayso saaxiibbadeenna ku jira xabsiga,” ayuu yiri xoghayaha guud ee NUSOJ, Maxamed Ibraahim Bakistaan oo intaas ku daray. “Waxaanu ku dadaalaynaa sidii ay jaalkeenna xiran u heli lahaayeen xukun cadaalad ku saleysan.”\nNUSOJ ayaa xustay in shaqaalaha xabsiga laga sii daayay ay isugu jireen wariyeyaal, faarsamo-yaqaanno iyo waardiyeyaal ka tirsan labadan idaacadood, iyadoo labadii idaacadood ay weli xiran yihiin.\nXeer Ilaaliyaha guud ee Qaranka Dr. Axmed Cali Daahir ayaa dhawaan sheegay in maamulka labadaas Idaacadood maxkamada lasoo tagayo, isagoo weliba xusay iney jiraan qaar baxsaday oo la raadinayo.\nHalkaan ka dhegeyso codka Dr. Axmed Daahir\nHub ka dhigista oo ku wajahan Baay & Bakool\nDhageyso: Weerarkii lagu qaaday guriga Axmed Daaci oo la baarayo


Wararkii Ugu Danbeeyay Ee Ay Wargaysyada Ingiriisku Ka Qoreen Suuqa Kala Iibsiga Ciyaartoyda Ee Maanta Oo Jimce Ah Iyo Xidigaha La Kala Doonayo. – kulaaad.com\nJimce wanaagsan akhristayaasha sarafta lehow meel kasta oo aad aduunka ka joogtaan, kuna soo dhawaada barnaaamijkeenii maalin laha ah ee aanu sida joogtada ah idiinku soo gudbino waxyaabaha ay wargaysyadu ka qoraan suuqa kala iibsiga ciyaartoyda.\nSuuqa kala iibsiga ciyaartoyda ayaa si rasmi ah u furmay July 1, waxayna kooxuhu si wayn ugu hawlan yihiin in ay la soo saxiixdaan ciyaartoyda ay u arkaan in ay horumarin ku samayn karaan safafka kooxahooda ka hor inta aanu bolaamin xili ciyaareedka cusubi.\nKooxaha horyaalka Premier Leaque-ga ayaa haddaba samaynaya saxiixyo muhiim ah laakiin ilaa hadda may helin ciyaartoydii bartilmaameedka ugu muhiimsan u ahayd. Ilaa hadda kooxaha Man United, Liverpool, Chelsea iyo Manchester City ayaa sameeyay saxiixyo aan badnayn balse kooxda Everton ayaa ah tan horyaalka Premier Leaque-ga ka yaabsanaysa ee saxiixyada ugu badan samaysay.\nTababaraha kooxda Chelsea ee Antonio Conte ayaa si wayn uga cadhaysan guuldarada suuqa kala iibsiga ee kooxdiisa Blues kadib markii ay Manchester United heshiis la gaadhay bartilmaameedkii kowaad ee Antonio Conte doonayay ee Romelu Lukaku wuxuuna markale shaki soo galay mustaqbalka Conte.\nKooxaha Liverpool iyo Tottenham ayaa ku tartamaya saxiixa xidiga kooxda Leicester City ee Demarai Gray laakiin xidiga ayaa doonaya in uu ku biiro kooxda u balan qaada in uu boos ka helayo shaxda kooxdeeda kowaad. Leicester City ayaa iyaduna 25 milyan oo gini ku doonaysa da’yarka Man City ee Kelechi Iheanacho.\nHeshiiska uu Romelu Lukaku ugu soo biirayo Manchestr United ee 75 ka milyan ee gini ah ayaa dardar galiyay bixitaankii Wayne Rooney ee Old Traffrod isaga oo ku sii dhawaanaya in uu dib ugu laabto kooxdiisii hore ee Everton.\nReal Madrid ayaa markale la xidhiidhay da’yarka AS Monaco ee Kylian Mbappe waxayna usheegeen in uu iyaga fisho marka ay iska iibiyaan Alvaro Morata iyo James Rodriguez kuwaas oo la filayo in ay xagaagan ka bixi doonaan kooxda Los Blancos.\nDifaaca Manchester United ee Cameron Borthwick-Jackson ayaa si la mid ah xidigo badan oo hore ka bixi kara Old Traffrod isaga oo da’yar ah waxaana doonaysa kooxda Leeds.\nFabian Delph ayaa Manchester City ka bixi kara iyada oo kooxda Stoke City soo noolaysay xiisihii ay u qabtay xidiga ree England waxayna ku doonaysaa 12 milyan oo gini.\nNemanja Matic ayaa ka cabsi qaba in riyadiisii ahayd in uu Mourinho kula midoobo Old Traffrod ay kooxdiisa Chelsea horjoogsan doonto iyada oo waliba Mourinho uu Blues ku garaacay saxiixa Romelu Lukaku oo bartilmaameedka kowaad u ahaa Conte.\nLiverpool ayay soo gaadhay dhibaato dhinaca suuqa kala iibsiga ahi kadib markii ay kooxda ree Germany ee RB Leipzing sheegtay in ayna jirin sabab ay iskaga iibin karto xidigaha kooxdeeda ugu muhiimsan oo uu ku jiro bartilmaameedka kowaad ee Klopp uu doonayay ee Naby Keita.\nChelsea ayaan meesha ka saarin in ay Real Madrid isdhaafsan karaan Eden Hazard iyo James Rodriguez oo midba garoonka kooxda kale laga doonayo.\nManchester United ayaa tixgalinaysa in ay u dhaqaaqdo soo xero galinta xidiga kooxda Borussia Dortmund ee Julian Weigl iyada oo aan ilaa hadda helin bartilmaameedkii Mourinho ee Fabinho iyo Matic.\nChelsea ayaa ku dhaw in ay la soo wareegto gool dhaliyaha kooxda Swansea City ee Fernando Llorente kaas oo uu Antonio Conte bishi january ku dhawaaday inuu markale Stamford Bridge kula shaqeeyo iyaga oo hore ugu soo wada shaqeeyay Juventus.\nMacalinkii hore ee Manchester United ee Sir Alex Ferguson ayaa sheegay in haddii uu wali ahaan lahaa tababaraha Manchester United in uu la soo saxiixan lahaa kabtankii Chelsea ee John Terry kaas oo dhawaan si xor ah ugu biiray kooxda Aston Villa.\nMustaqbalka difaaca kooxda Arsenal ee Hector Bellerin ayaa lagu xalin doonaa kulan uu la yeelan doono macalinka kooxdiisa ee Arsene Wenger. Bellerin ayaa doonaya in uu dib ugu laabto kooxdisii carruurnimo ee Barcelona taas oo diyaar u ah in ay dalabkii ugu horeeyay ku tijaabiso Gunners.\nKooxda RB Leipzing ayaa Liverpool u sheegtay in ay iska ilawdo xidigeeda Naby Keita waxayna kooxda ree Germany muujisay in ayna wax baahi ah u qabin oo ay ciyaartoydeeda muhiimka ah u iibin karto.\nWakiilka xidiga khadka dhexe ee Jorginho oo ka tirsan kooxda Napoli ayaa meesha ka saaray in Arsenal ay wax xidhiidh ah kala soo samaysay heli taanka xidigan.\nManchester United ayay qasab ku noqonaysaa in ay sugto ilaa suuqa bisha January si ay ula soo wareegto difaaca kooxda Benfica ee Nelson Semedo.Tababaraha kooxda Everton ee Ronald Koeman ayaa talefoonka kala hadlay gool dhaliyaha kooxda Arsenal ee Olivier Giroud kaas oo ay Everon ku doonayso 20 milyan oo gini.\nRiyad Mahrez ayaa la filayaa in uu kooxdiisa Leicester City uu la bilaaban doono kulamada xili ciyaareedka ka horeeya iyada oo aan Arsenal doonayn in ay la kulanto lacagta 50 milyan ee gini ah ee ay Foxes ku doonayso xidiga ree Algeria.\nKooxda Marseille ayaa aaminsan in ay boos fiican kaga jirto tartanka loogu jiro gool dhaliyaha ree France iyo kooxda Arsenal ee Olivier Giroud waxayna Marseille ku doonaysaa Giroud £24.7 milyan oo gini iyo waliba lacago kale oo dheeraad ah.


Qirashadii Layaabka Lahayd Ee Zidane: “Waxaan Ka Baqayaa In Carruurtaydu Noqdaan Doqomo Yaryar” - Radio Risaala: Somali News Online\nHome Ciyaaraha Qirashadii Layaabka Lahayd Ee Zidane: “Waxaan Ka Baqayaa In Carruurtaydu Noqdaan Doqomo...\nQirashadii Layaabka Lahayd Ee Zidane: “Waxaan Ka Baqayaa In Carruurtaydu Noqdaan Doqomo Yaryar”\nWariyaha Faransiiska ah ee Frederic Hermel, waxa uu waqti badan la qaatay Zinedine Zidane, waxaanu ka hayaa qisooyin badan oo noloshiisa gaarka ah, ciyaaraha iyo qoyskiisaba ku saabsan.\nHermel wuxuu la socday tallaabo kasta oo uu Zidane qaaday tan iyo markii uu Real Madrid usoo wareegay sannadkii 2001, haddana wuxuu qorayaa buug ku saabsan tababare Zinedine Zidane.\nQayb ka mid buuggan, waxa uu wariye Hermel kusoo gudbiyey sheekooyin uu Zidane uga warramay oo dunida kalena layaab ku ridaya, taas oo dhacday xilli ay diyaarad wada raaceen iyadoo uu wehelinayo halyeygii hore ee Real Madrid ee geeriyooday ee Di Stefano.\nZidane waxa uu u caddeeyey wariyaha arrinta kaliya ee cabsida ku haysa noloshiisa, waana sida ay noqon doonaan ubadkiisu.\n“Hal qiso ayuu ii sheegay mar aan la soconay diyaarad iyadoo uu na wehelinayey Alfredo Di Stefano iyo Zidane, waxayna ahayd kaddib munaasibaddii Ballon d’or. Zidane wuu iga yaabiyey. Waxa aanu ka wada hadalnay nolosha, waxaanu igu yidhi: ‘waxaan qabaa hal cabsi ah… in carruurtaydu ay noqdaan doqomo yaryar’.” Ayuu Hermel ku qoray qayb ka mid ah buuggiisa.\nMaadaama uu Zidane ahaa ciyaartoy caan ah iyo tababare uu markii dambe isku beddelay, noloshiisana uu ku qaatay sumcad badan iyo magac weyn, haddana marna fursad uma waayin ubadkiisa, waxaanu ugu tegi jiray iskuullada sida aabbeyaasha kale.\nPrevious articleSomalia and China discuss Twain and Somaliland action\nNext articleAjaanib laga helay Cudurka Corona virus degaanada Somaliland


Alshabaab ” Waxaan baraawe ku dilnay 15 askari 3 gaari waan gubnay magaalada qeybo kamid ah ayaan la wareegnay” – Kismaayo24 News Agency\nAlshabaab ” Waxaan baraawe ku dilnay 15 askari 3 gaari waan gubnay magaalada qeybo kamid ah ayaan la wareegnay”\nby Tifaftiraha K24 23rd March 2017 040\nFaah faahin dheeraad ah ayaa waxa ay ka soo baxayaan dagaalkii xalay ka dhacay dagmada baraawe ee gobolka shabeelada hoose kaasi oo dhexmaray ciidamada dowladda iyo xoogag alshabaab ka tirsan.\nXoogaga alshabaab ayaa dhowr jiho ka soo weeraray magaalada waxaana ay weeraro ku ekeeyeen saldhigyo ay ciidamada dowladda ku leeyihiin magaalada baraawe.\nDagaalamayaasha alshabaab waxa ay ka soo galeen dhinaca xeebta iyadoona ay dagaal culus ku bilaabeen sladhigga ciidamada dowladda iyo guriga guddoomiyaha dagmada baraawe.\nAlshabaab waxa ay sheegeen in ciidankooda ay u suurta gashay in ay la wareegaan gebi ahaan difaacyadii ciidanka ay kaga jireen magaalada waxaana shabaab ay sheegeen in ciidanka ay isugu geeyeen saldhigga degmada waa sida ay shabaab sheegatay .\nQasaaraha ka dhashay dagaalka oo aan si dhab ah loo ogeyn ayey shabaab waxa ay sheegteen in ay dileen 15 askari oo ciidanka dowladda kamid ah halka ay dhaawaceen askar intaas ka badan sidoo kale shabaab waxa ay sheegteen in ay gubeen 3 gaari oo nooca dagaalka ah.\nDhinaca kale saraakiisha dowladda ayaa dhankooda waxa ay sheegeen in ay iska caabiyaan dagaalyahanadii weerarka kusoo qaabay magaalada ayna ka feejignaayeen in dagaal kadis ah magaalada lagu soo qaado.\nSaraakiisha dowladda waxa ay sheegen in ay dileen ilaa seddex askari oo shabaab ka tirsan oo meydadkooda ay magaalada uga carareen waxaana sidoo kale uu sargaaljaan sheegay in dhankooda laga dilay seddex askari.\nMarka laga soo tago sheegashada labada dhinac ma jirto ilo ka madax banaan labada dhinac oo xaqiijinaya qasaaraha ka dhashay dagaalka.\nFaah Faahin : Magaalada Qandala oo Hawada Laga Rusheeyay iyo Xaalada oo aad u Xumaatay maxaase hada ka cusub Magaalada???\nMadaxweyne Xaaf Oo Khudbad Xasaasi Ah Ka Jeediyay Shirka Iskaashiga Somaliya Oo Ka Socda Muqdisho\nAkhriso: Magacyada iyo Beelaha ay ka soo Jeedaan Xildhibaanada Aqalka Hoose ee Gobolada Wuqooyi oo Maanta lagu doortay Muqdisho


Maayar Soltelco Oo Soo Saaray Amarro Bilicda Hargeysa Lagu Wanaajinayo |\nMaayar Soltelco Oo Soo Saaray Amarro Bilicda Hargeysa Lagu Wanaajinayo\nHargeysa(GNN)- Maayarka Magaalada Hargeysa Cabdiraxmaan Soltelco, ayaa soo saaray amarro ku saabsan qorsheyaal caasimada bilicdeeda lagu hagaajinayo oo gabogabo maraya. Waxa uu sheegay in dhawaan magaalada laga dhex saari doono Macdaarada baabuurta lagu iibiyo, xeryaha Jaadka lagu Iibiyo iyo Kaalmaha Shidaalka.\nUgu horayn Maayarku waxa uu shacbiga ugu baaqay ilaalinta Ishaarooyin muddo dheer kadib dawladda hoose hirgalisay “waxaa maalmahanba tijaabo ku jira oo sidaad la socoteen aanu dhaqan gelinay ishaarooyinkii, kuwaas oo Khamiistii bilaabmay kuna eeg arbacada dembe. Wixii ka dembeeyana qofka ishaaro jiidha si toos ah ayaa loo ganaaxi doonaa oo ay ciidammada taraafigu ka hawl geli doonaan. Ishaarooyinkaas waxaanu ku bilownay lix isgoys, waxaana toddobadaas cisho aanu eegaynaa wixii farsamo ahaan la arko sida ay waddooyinku u kala muhiimsan yihiin, qofkastaana ra’yigiisa ayuu kasoo dhiiban doonaa”. Sidaa ayuu yidhi Maayarku, waxaanu intaa ku daray in bulshadu ilaashato ishaarooyinka oo cashuurta laga ururiyay lagu hirgaliyay.\nSidoo kale waxaa uu ka hadlay in si kumeel gaadh ah loo joojiyey kaalmaha shidaalka ee magaalada dhexdeeda si khaldan looga dhisay, waxaanu sheegay in illaa inta la samaynayo xeerkii kaalmaha ay hakad gelinayaan in kaalmo cusub la furo, “ aqbali maayo foostooyin iyo bar yar in la dhex dhigo magaalada, qof kasta oo ganacsade ah oo samaysan karaana ma jiro, arrintaasna guddi ayaanu u saarnay” ayuu yidhi Mr. Soltelco.\nDhinaca kale waxaa uu shaaca ka qaaday in ay macradada baabuurta u diyaaariyeen dhul gaar ah oo ay dhawaan u rari doonaan, sidaas darteed uu uga digayo dadweynaha in ay guryahooda wajahadaha waddooyinka ku yaalla ay dhalan rogaan kana sameeyaan macradyo baabuur.\nArrimaha kale ee Mr. Soltelco amray waxaa kamid ah xerooyin jaadka u gaar ah iibintooda in ay ka samaynayaan darafyada magaalada, isla markaana ay hadda wixii ka dembeeya mamnuucayaan in magaalada gudaheeda lagu iibiyo jaadka, “ waxaan u sheegayaa dadweynaha in hadda wixii ka dembeeya aanu mamnuucnay isla markaana joojinay in magaalada dhexdeeda lagu iibiyo jaadka, waxaanu jaadlayaasha u hirgelinay afar xero jaad oo laga dhisi doono koonayaasha magaalada” ayuu yidhi Maayarku.


Hal mar, Linus waxay siineysaa suulka NVIDIA suulka | Laga soo bilaabo Linux\nWaxaan jeclaan lahaa inaan helo sawir isaga oo suulka kor u qaadaya. Halkii ayaan ka helay sawir-gacmeedkan, iyo qabashadan dhabta ah.\nWaa maxay waxaani? Taas NVIDIA hal mar (ugu dambeyntii) waxay lashaqeysaa nambarka qaar darawalada noveau. Kiiskan balastarro taxane ah si aad u siiso taageero bilow ah (oo aan wali si buuxda u shaqeyn) shirkadda Kepler ee fadhigeedu yahay GK20A GPU, taas oo ku imaan doonta Chips Tegra K1. Chips-yadaan 192-core-ka ah ayaa lagu dhawaaqay horaantii Janaayo waxayna isku dayi doonaan inay cunaan suuqa Android. Laga soo bilaabo Fuck You to Fuck Haa waxaa jira talaabo weyn.\nSikastaba, kudos Alexandre Courbot dusha sare.\nWadada buuxda ee maqaalka: Laga soo bilaabo Linux » Noticias » Hal mar, Linus wuxuu siinayaa suulka NVIDIA suulka\nHambalyo Nvidia! Dhamaanteenba wax wanaagsan ayey noo tahay inaan maqalno wararkaas, waxaan rajeynayaa inaan heysano war badan oo wanaagsan laakiin AMD sidoo kale .. !!! Waxaan ku soconaa wadada (in kabadan) taageero hufan!\nSi kastaba ha noqotee, NVIDIA ayaa hoos u dhacday sababo la xiriira cadaadis ka yimid Valve iyo SteamOS. Dhinaca wadayaasha bilaashka ah, waxaan rajeynayaa in NVIDIA ay sidoo kale taageerto moodellada kale ee kaararka fiidiyowga ah si ay ugu yaraan u helaan taageerada bulshada haddii aysan rabin inay la qabsadaan dayactirka qalabkaas. dib u dhac.\nJidka agtiisa, Steam Big Picture wuxuu ku shaqeeyaa si fudud Linux-ka marka loo eego Windows-ka. Sidaas oo ay tahay, waxaan rajaynayaa in horumariyayaashu ay cadaadis dheeri ah saari doonaan NVIDIA iyo ATI / AMD si ay u taageeraan wadayaasha bilaashka ah si ay u helaan isticmaaleyaal badan oo GNU / Linux ah.\nNope, waa mid kaliya oo loogu talagalay Android.\nWaad saxantahay, hadaanay ahayn Android\nLaga soo bilaabo waayo-aragnimadayda, xawaaraha garaafka ee darawalada xiran ee Nvidia had iyo jeer wuu ka fiicnaa kuwii Nouveau.\nUma maleynayo inay aad u fogaadaan oo ay daneeyaan taxanaha 5, 6, ama 7.\nKaga roon tan laad in in .. kibir u gaar ah.\nWax uun baa ur sida heesta halkaan, halkii ay ka siidayn lahaayeen wadayaashooda waxay la shaqeeyaan kuwa bilaashka ah… ??\nWaxaan si buuxda u hubaa in nvidia ay qarinayso waxoogaa sir ah oo sawiradeeda ah shaashadeeda, hadii kale warkaan waa mid aad ufiican oo run noqon kara ...\nWaxaad ubaahantahay "Shaabad ansaxinta" Linus xD\nMaareynta server OpenVZ (III)


Bogga ugu horeeya ee goobta intarnat-ka / Dheeraad ku saabsan Iswiidhan / Deegaanka / Gobol iyo degmooyin / Skåne län / Ystad\nDib u cusboonaysiinti ugu dambeysay: 4 5 2021\nYstad waa degmada marka laga soo tago fursadaha in la helo bilicda dabiiciga ah,taariikh nool iyo tayada nolosha haddana leh nolol ganacsi hodan ah,isgaarsiin casriyeysan iyo korriin xooggan ee uu helayo gobol firfircoon.\n1,184 kiilomitir oo laba jibaaran\nTrelleborg 57 kiilomitir\nMalmö 59 kiilomitir\nLund 61 kiilomitir\nYstad waa gobolka lagu yaqaan farasmagaalaha waayadii xilligii dhexe taasoo leh matxafyo, daaro taariikhi ah iyo soosaarista aflaamta oo kor u kacaysa.\nWaxaa halkan kaloo laga helaa jawi wanaagsan oo leh xeeb dheer oo bacaad ah,meelo dabiici aad u qurux badan iyo tuulooyin kalluumeysi soo jiidasho leh iyo tayo dhif ah ee dhinaca baaxadda nolosha,horumarka iyo kalsoonida mustaqbalka.\nIntaa waxaa dheer isgaarsiin ah tareen toos u aadaya Malmö/Kastrup/Köpenhamn, iyo deked ciyaareysa doorka udubdhexaadka isgaarsiinta caalamiga.\nIjraarka guryaha ee degmada Ystads\nXafiiska xiriirinta iyo maamulka guryaha ee ugu weyn waa shirkadda degmada ee guryaha Ystadbostäder. Shirkadda Ystadbostäder waxay maareysaa oo ijaartaa guryo gaaraya ku dhawaad 1300 guri ee ku yaalla Ystad. Ma rabtaa inaad gasho safka sugitaanka guryaha ama ma rabtaa warbixin dheeraad ah oo ku saabsan xaaladda guryaha iyo mashaariicda xaadirka ah waxaad booqaneysaa bogga internetka ee guryaha Ystad.\nDegmada Ystad waxaa kaloo ka jira dhowr hantiileyaal gaar ah oo kireeya guryaha degmada Ystad iyo qaybo ka mid ah magaalooyinka yaryar ee la deggan yahay. Si laguugu sahalsiiyo inaad guri ijaar ku hesho ayaa waxaan halkan ku uruurinay liiska liiska ireeyeyaasha degmada Ystad.\nHalkan waxaad ku aragtaa Filin ku saabsan degmada Ystad (nuqulka afka ingiriisiga).\nBarashada afka hooyo waxaa lagu bixiyaa afafka albaaniga, carabiga, boosniga, daanishka, ingiriiska, finishka, korowaatiga, boolishka, ruushka, seerbiga, soomaaliga, sooraaniga, isbaanishka taylaandiga iyo jarmalka.\nDegmada Ystad waxaa ku yaal Kaniisada iswiidhishka, ururka diiniga ee Ystads, Sankt Nikolai, ururka diiniga ee katooliga ururka diiniga ee Smyrnaförsamlingen ee Ystad, Golaha ururka diiniga ee Jehovas Vittnen iyo Frälsningsarmén.\nMarka laga hadlayo ururada waxaa ka jira Ystad ku dhawaad 300 urur. Waxaad cinwaanada lala xiriiro ka heli kartaa diiwaanka ururada.\nBadhtamaha magaalada Ystads ayaa waxaad ka heleysaa dukaano, suuqo waaweyna waxay ku yaalliin duleedka magaalada.Waxaa kaloo jira maktabad qurxoon oo ku taalla magaalada.\nAdeegga bulshadda sida xafiiska shaqada, xafiiska arrimaha bulshadda iyo xafiiska sanduuqa caymiska iyo xafiiska canshuuraha dabcan wuu ku yaallaa.\nDegmada Ystad waxay leedahay dhammaan dugsiyada degmada ee barbaarinta caruurta iyo dugsiyada barbaarinta caruurta ee gaarka ah. Ardayda dhiganeysa sanad dugsiyadeedka 1 ilaa 5 waxay joogi karaan inta aan iskuulka la iman iyo marka laga soo baxdo dugsiyada labadaba guryaha xilliga firaaqada (fritidshem). Dhallinyarada ku jirta dugsiga dhexe iyo wixii ka sareeya waxaa jira hooyga dhallinyarara (Ungdomens hus) iyo barteeda kulanka.\nDugsiga dhaqanka wuxuu kugu soo dhaweynayaa hawlo firfircooni qofka raba inuu muusikada garaaco, heeso ,jilo riwaayad,wax sawiro ama wax qoro.\nBarta kulanka ee Ystad (Forum Ystad) ayaa waxaa ku jira dugsiga dadka waaweyn, SFI, dugsiga waxbarashada gaarka ah (särvux) och xarunta waxbarashada gaarka ee dadka qaba mushkiladda naafada (dyslexicentrum). Waxaa xitaa jira xarumo iyo qalab farsamo loogu talo galay waxbarashada fog ee lagu qaato internetka ee laga qaato kulliyadda/jaamacadda. talobixiyaha dhinaca waxbarashada ayaa la heli karaa.\nDegmada Ystad waxay leedahay dhammaan xarumaha daryeelka caafimaadka ee gobolka iyo sidoo kale cusbitaalka gaarka ah ee Novakliniken. Marka ay dhacdo jirro degdeg ah ama shil la xiriir rugta qaabilaadda degdegga ah (Akutmottagningen). Daryeelka hooyooyinka dhalmada ayaa waxaa laga helayaa rugta qaabilaadda dhalmada & daryeelka caruurta iyo cusbitaalka Novakliniken. Xarunta daryeelka caafimaadka caruurta ee gobolka iyo cusbitaalka Novaklinik qaybtiisa hoyga caruurta (Barnens hus) waxay bixiyaan daryeelka caafimaadka caruurta. Daryeelka ilkaha waxaad ka heli kartaa xarunta daryeelka ilkaha ee dadweynaha (Folktandvården) ama dhakhaatiiro gaar ah ee ilkaha. sida Novakliniken iyo Ystad Tand & Implantatcenter AB.\nMar walboo lala soo xiriirayo hay'adaha dawliga waxaa jirta fursad lagu heli karo tarjubaan.\nTareenada ugu kala goosha Malmö/Lund nus saac walba , iyo tareen ka yimaada Malmö oo u kaca Köpenhamn 20 kii daqiiqaba.\nTareenada u kaca Simrishamn saacad walba. Jadwalka waqtiyada wuxuu yaalaa hay'adda gaadiidka ee Skåne (Skånetrafiken).\nDoomo u dhaqaaqa Bornholm iyo Boolaand.\nAyadoo ay isgaarsiintu wanaagsan tahay baa waxaa dhammaan gobolka Malmö/Lund inoo jirayaan meel aan fogeen oo la isu gooshi karo.\nShaqooyinka ka banaan gudaha Ystad


YAAB! Ganacsade Chinese ah oo ”Oday Dhaqameed” ka noqday dalka Nigeria + Sawirro | Hadalsame Media\nHome Arrimaha Caalamka YAAB! Ganacsade Chinese ah oo ”Oday Dhaqameed” ka noqday dalka Nigeria +...\nYAAB! Ganacsade Chinese ah oo ”Oday Dhaqameed” ka noqday dalka Nigeria + Sawirro\n(Kano) 25 Abriil 2019 – Hoggaamiyaha Jaalliyadda Shiinaha ee woqooyiga Nigeria ayaa ”loo cimaamaday” caaqil ama beeldaaje ahaan, xilkaasoo uu u gartay Amiirka gobolka Kano, Sanusi Lamido Sanusi.\nAmiirka ayaa gobolkaa ku leh saamayn dhaqan iyo mid diimeed, waxaana xaflad ka dhacday Kano Md Mike Zhang la huwiyey darajada Wakilin Yan China, taasoo ka dhigay inuu yahay hoggaanka jaalliyadda Shiinaha, waxaana madaxa loo saaray duub wayn.\nTaasi waxay ka dhigan tahay aqoonsi la siinayo bulshada Chinese-ka ee ku nool gobolkan Muslimiintu ku xooggan tahay ee Kano oo ah gobolka ugu wayn woqooyiga Nigeria, sida uu sheegay tifaftiraha laanta BBC ee afka Hausa, Jimeh Saleh.\nWaxaa guud ahaan Nigeria ku sugan ganacsato badan oo Chinese kuwaasoo mararka qaar lagu eedeeyo inay shaqooyinkii ku ciriiryeen dadka maxalliga ah.\nMr Zhang ayaa sidaa darteed noqon doona qoorta u dhaxaysa bulshada Shiinaha iyo dadwaynaha gobolkan, sida ay sheegtay BBC News.\nPrevious articleDEG DEG: Joe Biden oo ku dhawaaqay inuu musharrax yahay doorashada Maraykanka ee 2020 + Sawirro & Muuqaal\nNext article”MAY MAHADSANID!” – Sawirka gabar Soomaaliyeed oo hab siinaysa RW NZ oo laga diidey magaalada Melbourne + Sawirro


Lørenskog: Hooyo labo(2) wiil oo ay dhashay ceejis ku dishay oo 21 sano lagu xukumay. - NorSom News\nHome Nyheter/Warcusub Lørenskog: Hooyo labo(2) wiil oo ay dhashay ceejis ku dishay oo 21...\nMaxkamada magaalada Oslo ayaa 21 sano oo xabsi ah ku xukuntay hooyo dhalinyaro ah oo lagu helay danbi ah inay ceejis ku dishay labo wiil oo ay dhashay. Falkan ayaa xagaagii sanadkii hore ka dhacay degmada Lørenskog ee duleedka magaalada Oslo.\nLabada wiil ayaa da´ahaan kala jiray 7 sano iyo hal(1) sano.\nHaweeneyda la xukumay ayaa maxkamada ka hor sheegtay ineysan xusuusan dilitaanka labadeeda wiil, balse waxey qiratay in xiliga uu dilkaas dhacay ay iyadu kaligeed guriga la joogtay wiilasheeda.\nHaweeneydan ayaa ilaa markii ay boolisku soo qabteen waxey ku jirtay isbitaalka dhimirka ee lagu hayo dadka maskax ahaan xanuunsan ee danbiyada geysta.\nWaxey isku deyday inay danbiga dilka aabaha wiilasha dusha ka saarto:\nHaweeneyda la xukumay ayaa sidoo kale lagu eedeeyay inay markii hore isku deyday inay danbiga dilka caruurta dusha ka saarto aabaha caruurta oo ay kala tageen. Waxeyna boolisku u sheegtay in aabuhu uu caruurta dilay, iyadana uu u geystay dhaawac.\nBooliska oo ku howlgalaya warbixintaas ayaa xabsiga dhigay aabaha, iyaga oo kusoo oogay danbi ah inuu caruurta dilay. Laakiin waxey saacado kadib kasoo daayeen xabsiga, kadib markii ay sameeyeen baaritaano dheeri ah, ayna ogaadeen in hooyadu ay dilka caruurta ka danbeysay.\nAabaha la xiray ayaa boolisku u sheegay in maalinta caruurta la dilay uu u jarnaa tigid dalxiis ah, oo uu rabay inuu labada wiil ee la dilay uu fasax dibadda ugu kaxeeyo. Wuxuuna xiliga ay boolisku guriga ugu imaadeen, ayna xireen uu kujiray isku diyaarinta safarka uu ku bixi lahaam isaga oo halmar ka war helay dhimashada wiilashadiisa, iyo inuu yahay eedeysane.\nXigasho/kilde: Mor (36) dømt til 21 års fengsel for drap på sine to barn.\nPrevious articleMa degantahay Stavanger iyo nawaaxigeeda, fursadan caruurtaada uga faa´iidee.\nNext articleNAV ayaa ku tiri: Uma baahnid koronto ee raadso birta dhuxusha(grill) si aad cunto u karsatid.


Home News Cabdulqaadir Shariif Sheekhuna:- oo digniin u diray Shacabka Magaalada Baydhabo!!\nCabdulqaadir Shariif Sheekhuna:- oo digniin u diray Shacabka Magaalada Baydhabo!!\nKu simaha Madaxweynaha maamulka koonfur Galbeed ahna Gudoomiyaha Baarlamaanka maamulka Koonfur Galbeed oo warbaahinta kula hadlay Magaalada Baydhabo goor dhow ayaa ku baaqay in la joojiyo Banaanbaxyadda ka socda Magaalada Baydhabo.\nCabdulqaadir Shariif Sheekhuna Maye ayaa dhaliilay Shacabka Magaalada Baydhabo Banaanbaxyadda ka wadda ee kasoo horjeedda xiritaanka Sheekh Mukhtaar Roobow oo uu sheegay in ay yihiin kuwo yar.\nWaxaa uu sheegay in ay muhiim tahay in ilaaliyo Ammaanka Magaalada Baydhabo, islamarkaana la joojiyo Banaanbaxyadda ka socda Magaalada Baydhabo oo uu sheegay in ay waddaan kuwo kasoo horjeedda Ammaanka.\nBanaanbaxyadda ka socda Baydhabo ayaa lagu toogtay Saakay Xildhibaan Cabdishakuur Ibraahim Yacquub.\nWali xaalad kacsanaan ah ayaa laga dareemaya magalada Baydhabo waxaana qeyba ka mid ah magalada laga maqlaya rasaas Goos Goos ah.\nPrevious articleWararkii Ugu Dambeeyay Banaanbaxyo xoogan oo wali ka socda Baydhabo!!\nNext articleCiidamada kenya oo xiray Gudoomiye Degmo iyo xiisad xoogan oo ka dhalatay\nWafdi ka socda Somaliland oo kulan gaar ah la qaatay MW...


Muuri News Network » SAWIRO: Adeeg ka Farxiyay Qurba Joogta oo Muqdisho lagu soo bandhigay..\nSAWIRO: Adeeg ka Farxiyay Qurba Joogta oo Muqdisho lagu soo bandhigay..\nBangiga Premier ee Somalia, ayaa markii ugu Horreysay taariikhda keenay Somalia adeeegga kaararka ee VISA, taasoo la jaan-qaadaysa siyaasadda Bangiga ee ku saleysan in la xoojiyo isticmaalka hababka lacag-bixinta ee Casriga ah ee ay kaararku ka mid yihiin. Qaybta hore ee heshiiskan dhex-maray VISA & Premier Bank ayaa u Suuro-gelinaysa Macaamiisha haysta Card-ka Visa in ay ku Isticmaali karaan ATM-yada Premier Bank ee yaalla guud ahaan dalka.\n“Waxaan aad ugu faraxsan-nahay in Bangiga Premier uu noqdo Macmiilkii ugu horreeyay ee adeeggeenna ka hirgeliya Somalia. Waxaana sii wadi doonaa inaan hormuud u ahaanno gacan-ka-geysashada dhisidda hay’ado maaliyadeed oo la isku halleyn karo, isla markaana fursad u siinaya qof kasta oo Somali ah. Waxaan rajeynayaa in wada-shaqaayntan Premier Bank ay dardar-geliso habka casriga ah ee lacag is weydaarsiga Somalia” ayuu Maamulaha Guud ee VISA ee Koonfurta iyo Bariga Qaaradda Afrika, Jabu Basopo.


Maxada ka taqaan tirada Soomaalida ee kala meteleysay dalal kale ciyaaraha Olimbikada?\nSunday August 01, 2021 - 16:00:00 in Wararka by Mogadishu Times\nWaxaa maalmihii u danbeeyey Tokyo ka socday ciyaaraha Olympics-ka oo lahaa noocyo kala duwan, haddaba waxa jirey orodyahanno Soomaali ah oo metelayey dalal kale.\nWaxaa se sannadkan ka maqan orodyahankii caanka ahaa ee Mo Farah, oo laba jeer oo hore ku guulaystay orodka olombikada ee 10000 ee Mitir. Waxaana sannadkan uu u seegayaa dhaawac soo gaadhay.\nQoraalkan waxaynu ku eegaynaa orordyahannadaas iyo taariikhdooda oo kooban:\nMaxamed Axmed – Canada\nMaxamed Axmed, waxa uu bishii january ku dhashay magaalada Muqdisho, waxa uu u ordaa dalka Canada. Waxa uuna ka mid ahaa orodyahannadii maalinkii dorrad ahaa ku tartamayey orodka dheer, isaga oo ku dhammaystay kaalinta lixaad, inkasta oo wareegga qaybtii hore hoggaaminayey haddana wareegii u danbeeeyey ayaa la gala wareegay hoggaanka orodkaas..\nAxmed wuxuu ku guuleystay billadda maarta ah ee 5000 m ee tartanka orodka adduunka ee 2019 ee Doha, oo uu ahaa qofkii ugu horreeyay ee Canadian ah ee billad ku muteysta dhacdadaas. Waxaana uu sidoo kale laba billadood oo qalin ah ku guulaystay Ciyaaraha Barwaaqo-sooranka ee 5000 iyo 10,000 m .\nAxmed waxa uu sidan oo kale qayb ka ahaa Olombikada Xagaaga ee 2012 iyo 2016.\nBashiir Cabdi – Belgium\nBashiir Cabdi, waxa uu dhashay sannadkii 1989 bishii bishii Feebarweri, isaga oo ku dhashay magaalada Ceel Afweyn, ee gobolka sanaag, Somaliland.\nWaxa uu u ordaa dalka Biljam, waxaana uu caan ku yahay orodka dheer. Wuxuu ka qayb galay 10,000m orodka ah oo dhacayey sannadkii 2014 horyaalada ciyaaraha fudud ee Yurub. Ciyaarihii Olombikada ee Rio de Janeiro ee 2016kii. Bashiir wuxuu ku tartamay labada orod ee 5000m iyo 10000m.\nWuxuu ku dhameystay kaalinta 20 -aad ee finalka 10000m, tartankaas oo uu ku guuleystay Mo Farah, orodyahan Soomaali ah oo metela dalka Britain.\nSannadkii 2017 -kii Bashiir wuxuu ka qayb -galay tartankii London 2017 ee Ciyaaraha Fudud ee orodka 5000m ee ragga, isagoo kaalinta 6 -aad ka galay tartankaas. Waxaana uu ka qaybgalay tartamo kale oo caalami ah, sannadkii 2019 waxa uu kaalinta labaad galay tartankii Vitality Big Half Marathon, oo kaalinta koobaadna uu galay Mo Farah.\nIsaga oo sida oo kale isla sannadkaad isla London Marathon oo ku guulaystay Eluid Kipchoge galay kaalinta lixaad. Sida oo kale waxa uu kaalinta labaad galay tartankii orodka ee ka dhacay Jabbuuti. Sannadkanna waxa uu ka mid yahay orodyahannada ka qaybgeli doono ciyaaraha Olympic-ka ee Tokyo.\nCabdixakiin Colaad – Denmark\nCabdixakiin Colaad, waxa uu ku dhashay bishii 1991 magaalda Kismaayo, waxaana uu hadda u ordaa dalka Denmark, isaga oo ku metela oroddada dhaadheer ee 5000 mitir iyo 100000 mitir. Isaga 11 jir ayuu Colaad dalkan qaxoonti ahaan u yimi.\nMaratoonkiisii ugu horreeyay wuxuu ahaa 2015, taas oo ahayd markii labaad ee uu isku dayay masaafadan masraxa Hamburg, wuxuu ku dhammeystay waqtiga ugu wanaagsan ee qof Dheenish ahi ku dhammaysto tan iyo 1989 – 2h 14 min 3sec, ayuu ku orday, taas oo sababtay in uu u soo baxo tartankii Olombikada Xagaaga ee 2016 ee Rio de Janeiro.\nSannadkii 2018, wuxuu ku tartamay marathonkii ragga ee Ciyaaraha Fudud ee Yurub ee 2018 oo lagu qabtay Berlin, Germany. Ma uusan dhameyn tartankiisaasBishii Diseembar 2019, wuxuu ku orday sida ugu fiican shaqsi ahaan masaafada marathon -ka ee Fukuoka Marathon ee Japan. Markii oo jaray masaafadaas 2h 11min 3sec waxayna sababtay in uu soo baxo Ciyaaraha Olombikada Xagaaga 2020 ee Tokyo, Japan, kuwaas oo hadda qabsoomaya uuna ka qaybgelayaasha sannadkan.\nCabdixakiin Cabdiraxmaan – USA\nCabdixakiin Cabdiraxmaan, waxaa uu ku dhashay Muqdisho bishii jannaweri sannadkii 1977, wuxuuna u ordaa dalka Maraykanka isaga oo ku caan ah orordka dheer. Waana markii shanaad ee ku tartamayo tartanka Olombikada.\nSannadkii 2008, Cabdiraxmaan wuxuu ku guuleystay 10,000 oo mitir Tartankii Xulashada Olombikada Mareykanka. Wuxuu sidoo kale ahaa horyaalkii ragga ee Monument Avenue 10K ee Richmond, VA.\nTijaabooyinkii Olombikada Mareykanka ee 2020 ee Atlanta, Cabdiraxmaan wuxuu ku dhammeystay kaalinta 3aad ee marathon -ka isagoo ku orday 2:10:03, hal ilbiriqsi kana dambeeya Jake Riley wuxuu xaqiijistay booskiisa kooxda shanaad ee Olombikada, isagoo 43 jir ah. Hadda se waa 44 jir.\nWuxuuna sidaa ku noqday orodyahankii ugu da’da ee abid Maraykanka ku metelaya Olombikada. Waxaana uu haddadan tartanka Tokyo ka mid yahay haddaanu ahaynba kan ugu weyn ciyaartoyda waaweyn ee ka qaybgelaysa tartankaas.\nCabdi Nageeye – Netherland\nNageeye wuxuu ku dhashay bishii Maarso 1989 magaalada Muqdisho, Soomaaliya. Isaga oo 6 jir ah, waxaa dib u -dejin loogu sameeyay sidii qaxootinimo dalka Nederland. Ka dib markii uu afar sano ku qaatay Netherlands, waxa uu muddo kula soo noolaa qoyskiisa Suuriya iyo Soomaaliya. Ka dib, Nageeye wuxuu ku soo noqday Netherlands isagoo sii maraya Itoobiya waxaana soo korsaday qoys Oldebroek ah.\nNageeye wuxuu ku dhameystay kaalinta 8aad ee Marathon -ka Boston ee 2016.\nDabayaaqadii sannadkaas wuxuu ku dhammeystay kaalinta 11 -aad orodka marathon -ka ee Rio. 2018.\nAbdi Nageeye, sida oo kale waxa uu tartammo kaga qaybgalay dalka Kenya isaga oo galay kaalmaha hore. Waxaana ay soo wada tababarteen Eluid Kipchoge, oo ah orodyahanka ugu caansan Kenya.\nDalka ee u ordana wuxuu haystaa rikoorro badan,\nHalka dhanka kale Cabdi yahay luuqad yahan ku hadla, Soomaaliga, Dutch, Carabi, English iyo Amxarariga.\nCopyright © 2011 - 2022 Mogadishu Times All Rights Reserved. Site Designed & Developed by Ileys Inc


UPDATE: Madaxweyne Trump oo la xaddiday awoodiisa dagaal | HalQaran.com\nHome Caalamka UPDATE: Madaxweyne Trump oo la xaddiday awoodiisa dagaal\nUPDATE: Madaxweyne Trump oo la xaddiday awoodiisa dagaal\nMadaxweynaha dalka Mareykanka Donald Trump /Photo: AFP\nWashington (Halqaran.com) – Aqalka Wakiilada Mareykanka ayaa Khamiistii u codeeyey inay ka joojiyaan madaxweyne Trump inuu qaado talalabo militari oo kale oo ka dhan ah Iran, ayada oo Bariga Dhexe ay ka taagan tahay xiisaddii ka dhalatay dilkii Mareykanka ee Jeneral Qasem Soleimani.\nQaraarkan ayaa ku meel-maray ayada oo ay taageereen 224 mudane, halka 194 oo badankood ah Jamhuuri ay kasoo hrojeesteen.\nTallaabadan ayaa madaxweyne Trump ka xayuubineysa awoodihiisa dagaal ee ah inuu ciidamada Mareykanka u isticmaalo Iran, isaga oo aan ogolaansho ka haysan Congress-ka.\nSharcigan ayaa hadda u gudbaya Aqalka Senate-ka, oo ay maamulaan Jamhuuriga, wuxuuna wajahayaa dagaal adag, si loo ansixiyo.\nAfhayeen u hadlay Aqalka Cad ayaa tallaabada Aqalka Wakiilada ku qeexay “nacasnimo” iyo mid siyaasad ay dhiiri-gelisay.\nTallaabadan ayaa “arbushi karta awoodda dowladda Mareykanka ay uleedahay inay ilaaliso muwaadiniinteeda, kuwaas oo Iran weli ay isku dayeyso inay waxyeeleyso.” ayaa lagu yiri bayaan kasoo baxay Aqalka Cad.\nCodka Aqalka Wakiilada ayaa yimid saacado kadib markii madaxweyne Trump uu sheegay in sababta loo dilay Qasem Soleimani ay ahayd inuu isku dayayey inuu qarxiyo safaaradda Mareykanka.


Maxay tahay arrinta beesha caalamku u ballan qaaday ra’iisal wasaare Rooble? - Axadle | Axadle\nMuqdisho (RBC) – Ra’iisul wasaaraha Isgaarsiinta, Mudane Maxamed Xuseen Rooble, ayaa dhawaan la kulmay beesha caalamka, oo ay ka wada hadleen arrimaha doorashooyinka iyo isbadalada siyaasadeed ee dalka.\nSii hayaha xilka wasiir ku xigeenka wasaaradda warfaafinta Soomaaliya C / raxmaan Yuusuf Al-Cadaala ayaa VOA u sheegay in beesha caalamku ay taageersan tahay ra’iisul wasaaraha u qaabilsan doorashada.\nAl-Cadaala wuxuu sheegay in beesha caalamka ee ra’iisul wasaaraha siisay fursado looga miro dhalinayo midho dhalinta ay ogolaaneyso wadarta dalka, maadaama uu isagu mas’uul ka yahay waajibaadka dastuuriga ah iyo amniga.\n“Kulankii Ra’iisul Wasaaraha uu la qaatay Beesha Caalamka wuxuu ahaa mid lagu taageerayay Beesha Caalamka sidii loo qaban lahaa doorashooyinkii ay sugayeen iyo in la sugo amniga dalka, waxay sameeyeen balanqaadyo wanaagsan waxayna u heelan yihiin qadiyada Ra’iisul Wasaaraha” ayuu yiri Ra’iisul Wasaaraha.\nWasiir ku xigeenka ayaa sidoo kale sheegay in wakiilada beesha caalamka ay balanqaadeen inay ka shaqeyn doonaan doorashada, shir dhowaan dhacay oo 20ka Maarso la isugu keenayo arrimaha khilaafaadka doorashada.\nBeesha Caalamka iyo mucaaradka sida weyn uga soo horjeeday muddo kordhinta waxay ku guuldareysteen inay diyaarsadaan waqtiga madaxweynaha tallaabada soo dhaweynta ee hakinta qaraarka Baarlamaanka, dadaalada loogu jiro in taageero xoog leh loo muujiyo keenista dhinacyada heshiiska kuma koobna. muran.\nXiisadaha ka taagan doorashada ayaa bishii la soo dhaafay gaarey halkii ugu sareysay, laakiin tan iyo markii laga noqday muddo kordhintii Farmaajo, waxaa soo dhowaanaya rajadii laga lahaa in heshiis laga gaaro hanaanka doorashada.\nWareysiga Al-Cadaala halkan hoose ka dhageyso


Somaliland News : Somalia : Madaxweyne Shariif iyo Faroole oo ismari waayay\nSomalia : Madaxweyne Shariif iyo Faroole oo ismari waayay\nkulan safaarada Soomaaliya ee Nairobi ku dhexmaray Madaxweynaha Somalia Sh. Sharif iyo madaxweyne C/raxmaan Faroole ayaa lagu kala tagay\nWaxa qoray VOA Somali\nNairobi - Washington Jimco, 13 November 2009\nKulan ay magaalada Nairobi ku yeesheen Madaxweynaha DFKMG Sh. Sharif Sh. Axmed iyo madaxweynaha maamul-goboleedka Puntland C/raxmaan Faroole ayaa natiijo la'aan ku soo afjarmay.\nWasiirka warfaafinta DFKMG Daahir Maxamuud Geelle ayaa VOA uga warramay sababaha kullankaasi uu natiijo la’aanta ugu dhamaaday.\nWasiirku wuxuu sheegay in kulankaasi oo labada dhinac ay ku doonayeen inay ku saxiixdaan heshiis is-afgarad ah, laakiinse dhinaca Puntland ay soo gudbisay waraaqo ay ku qornaayeen magaca dowlada Puntland, taasina ay ku gacanseyreen madaxda dowladda Federaalka kuwaasoo sheegay in Puntland aysan ahayn dowlad ee ay tahay maamul-goboleed. Wasiirku wuxuu sheegay in Puntland ay diiday arrintaasi iyagoo ku dooday in axdiga KMG uu burburay Puntland-na ay u dhisan tahay sidii qaab dowladeed oo kale. Daahir Maxamuud wuxuu sheegay in arrimahaasi darteed ay keentay in kullankii bur-buro.\nWasiirka warfaafinta DKMG Daahir Maxamuud wuxuu hoosta ka xariiqay in Somalia dowlada kaliya ee ka jirtaa ay tahay tan KMG ah, sidoo kalena dowladda KMG ay Puntland u aqoonsan tahay maamul-goboleed.\nWasiirku, wuxuu beeniyay in dowladiisu ay heshiiskii Galkacyo ka soo horjeedo, wuxuu laakiin ku celceliyay in heshiiska Galkacyo hirgalintiisa ay tahay in golaha wasiirada ama golaha barlamaanku ay ka doodaan oo ansixiyaan. Daahir Maxamuud wuxuu sidoo kale xusay in dowlada KMG aysan hortaagnayn mashaariic horumarineed oo la gaarsiiyo Puntland, balse wuxuu carabka ku dhuftay in maamulka Puntland uu la mid yahay maamul-goboleedyada dalka ka jira, dowladduna ay kuligood si xaq ah ugu sinaato.\nC/raxmaan Faroole, Madaxweynaha maamul-goboleedka Puntland oo kullankaasi kadib shir jaraaid qabtay ayaa isaguna ku macneeyey sababta la isku afgaran waayay in dowladda KMG ay diiday inay saxiixdo heshiiskii kal hore ay Galkacyo ku saxiixeen Raisal-wasaare Sharma’arke iyo maamulka Puntland. Faroole wuxuu ku dooday in axdiga KMG ah uu yahay mid waqtigiisii dhamaaday, sidoo kalena ay ay dowladda KMG hortaagan tahay horumar ay gaarto Puntland.


Dagaalka Ukraine: Ciidanka loo yaqaanno ‘Guutada Soomaaliya’ maxay ka sameeyeen Mariupol? | Gabiley News Online\nDagaalka Ukraine: Ciidanka loo yaqaanno ‘Guutada Soomaaliya’ maxay ka sameeyeen Mariupol?\nMay 5, 2022 - Written by admin\nQaar ka mid ah warbaahinta caalamka ayaa mar kale soo cusboonaysiiyay hadal haynta ku saabsan ciidamada Ruushka taageersan ee loo yaqaanno “Guutada Somalia”, kaddib markii ay gacan ka gaysteen dagaalkii ka socday magaalada Mariupol.\nKaddib markii uu dhawaan Wasiirka Gaashaandhigga ee Ruushka, Sergei Shoigu, ku dhawaaqay in Ciidanka waddankiisa ay la wareegeen magaalada Mariupol oo in muddo ah la isku hor taagnaa, waxaa durbadiiba soo baxday in guutada loo garan og yahay “Somalia Battalion” ee dalka Ukraine, balse Ruushka la safan ay kaalin wayn ku lahaayeen howlgalka ka dhacay Mariupol.\nTelefishinka Ruptly ee laga leeyahay Ruushka ayaa ka mid ahaa warbaahinta ugu horreysay ee soo tebiyay in Guutada Somalia iyo ciidanka Ruushka oo is garabsanaya ay la wareegeen magaaladaas uu dagaalka culus ka socday tan iyo markii ay militeriga Ruushka weerarka ku qaadeen Ukraine.\nWarbaahinnada kale ee caalamka qaarood, sida telefishinka Republic World, oo fadhigiisu yahay Hindiya, ayaa hadal hayay wararka ku saabsan Guutada Somalia ee ka dagaallantay Mariupol iyo nawaaxigeeda.\nMaalmo kaddibna, ciwaannada warbaahinta waxaa qabsaday warka ku saabsan in guutadaas ay ka faro xalatay furimihii dagaalka ee Mariupol goobihii ay xoogaggeeda qabsadeenna ay ku wareejiyeen Militeriga Ruushka, iyaguna ay dib ugu laabteen halkii ay duullaanka kasoo qaadeen oo ah gobolka Donetsk.\nWaxaa la shaaciyay muuqaallo laga arkayo ciidamada “Somalia Battalion” iyo taangiyadooda oo si weyn loogu soo dhaweeyay Donetsk, iyagoo loo ruxayay ubaxyo iyo caleemo qoyan.


Duqayn laga fuliyeey qaybo kamid ah gobalka shabeelaha dhexe – Radio Daljir\nDuqayn laga fuliyeey qaybo kamid ah gobalka shabeelaha dhexe\nMaarso 8, 2019 2:31 g 0\nWararka ka imaanaya deegaano ka tirsan Gobalka Sh/dhexe ayaa sheegaya in howlgal isugu jira duqeyn iyo weerar toos ah lagu qaaday deegaanka Gamboole oo ka tirsan gobolka Sh/dhexe.\nDuqeynta ayaa la sheegay in lala beegsaday dhismooyin ay degenaayeen maleeshiyaadka Alshabaab iyadoo sagaal gantaal oo lagu dhuftay dhismooyinkaas.\nDuqeynta kadib ayaa la sheegay in ay ciidamo ka soo degey diyaarado ay howlgal baaritaan ah ka fuliyeen halkaas.\nWeerarkan qorsheysnaa ayaa la sheegay in uu ka dhashay qasaare xoog leh oo soo gaaray dagaalamayaasha Alshabaab waxayna ciidamada howlgalka fuliyay isugu jireen Soomaali iyo ciidamo la rumeysan yahay inay ahaayeen Maraykank.\nDadka ku nool deegaankaas ayaa sheegay in ay arkeen meydadka afar ka tirsanaa Alshabaab iyo labo ruux oo rayid ah.Hase yeeshee si dhab ah looma oga tirada dadka ee ku dhintey gantaaladii lagu dhuftay xarumaha ay degenaayeen Al-Shabaab.\nkenya oo soo bandhigtay xarun lagu tababari jiray Alshabaab


Madaxweynaha Burundi oo degdeg loo dhaariyey\nXafiiska madaxweynaha, ayaa maanta ku dhawaaqay munaasabaddan deg deg degga ah.\nMadaxweynaha dalka Burundi Pierre Nkurunziza, oo la doortay markiisii seddexaad, ayaa maanta oo Khamiis ah la dhaariyay si lama filaan ah, taas oo ka dhigan in laga soo hor mariyay lix beri waqtigii markii hore loo qorsheeyay in ay dhaarta madaxweynaha dhacdo.\nMadaxweyne Pierre Nkurunziza, ayaa la doortay 21 July markiisii seddexaad, iyadoo markii uu sheegay mar kale in uu xilkaasi u tartamayo ay sababtay qalalase siyaasadeed. Mucaaradka dalkaasi, ayaan doorashadaasi ka qeyb galin, iyagoo sheegay in xaaladaha ay doorashadaasi ku dhacesay aysan aheyn mid ku sababeysa inay doorashada u qabsoonto si xur oo xalaal ah iyo inaysan ahayn doorasho dhameystiran.\nMarkii uu madaxweynuhu ku dhawaaqay bishii April in uu mar kale tartami doono, ayaa arrintaasi waxa ka dhashay isku day afgembi iyo toddobaadyo qalalaase siyaasadeed, taas oo sababtay inay dhintaan in ka badan 100 ruux.


Muddo dheer, warshadaha wax soo saarku aad ayey taxaddar uga leeyihiin codsiga wakiilka sii deynta gudaha ee silicone. Tani waxay wax badan ku lahaan kartaa fahamka kala duwan iyo isticmaalka badeecada\nWaxaa jira ismaandhaafyo dhowr ah oo ku saabsan wakiilka sii deynta ee silica gel\nMid. Saameynta walaxda la daabacay, way fududahay inay sababto kordhinta waqtiyada daabacaadda.\nLaba. U diyaari alaabada isku xidhka sariirta sagxada dhulka, taas oo keenaysa isku dhejinta liidata.\n3. Muuqaalka alaabtu waa sahlan tahay in lagu soo saaro baro dhalaalaya oo dusha sare ah.\n4. Way fududahay in la keeno dhaxan.\nSababta oo ah dadka marin habaabinta ah ee kor ku xusan badanaa waxay lumiyaan fursadda, cabsi darteed iyo adeegsi dambe, taasoo keentay waxqabadka liita ee wakiilka sii deynta silikoonku ma shaqeyn karo. Xaqiiqdii, isticmaalka muddada-dheer ee wakiilka sii-deynta gudaha wuxuu ka sameyn doonaa filim khafiifa miisaanka dulsaaran ee caaryada, badeecaduna way fududahay in la sii daayo, gaar ahaan alaabada silikoonka oo ay adag tahay in la sii daayo. Isticmaalka wanaagsan ee wakiilka sii deynta gudaha ayaa ah mid waxtar badan leh si loo hagaajiyo wax soo saarka wax soo saarka, laakiin waqtiga ma gaabiyo, tijaabada waxay u baahan tahay mudo isbarbardhig macquul ah.\nWaxyaabaha soo socda waa in si wanaagsan loo fahmaa marka si macquul ah loo adeegsanayo wakiilka sii deynta caaryada gudaha ee silicone si loo ogaado faahfaahinta\nMid. Xulashada alaabta ceyriinka ah ee silica waa inaysan noqon mid hunguri ka raqiis ah. (alaabada ceeriin ee raqiiska ah, xitaa haddii aysan dhibaato ka jirin qalabka, waxaa laga yaabaa inay xasillooni la'aan tahay faaruqinta iyo waqtiga ay ku shaqeynayaan awgeed.)\nXulashada wakiilka disulfide waa inuu ahaadaa mid sax ah, oo xasiloonida ka wanaagsan (waxaa jira walxo kale oo daahirkoodu hooseeyo, sida ugu dhakhsaha badan ee alaabta loo kariyo, ayaa ka sii fiican, laakiin tan xasilloonida ayaa ka wanaagsan)\n3. Ha aadin xag-jirnimada. (sababtoo ah maaddada ku jirta baaruudda oo aan ku filnayn, gaar ahaan xulashada wakiilka dhakhsaha u daaweynaya, dusha sare waa mid aad u wanaagsan. Xaqiiqdii, qallooca kalluumeysiga lama dhammaystirin, sidaas awgeed dhaxan ayaa soo bixi doonta, taas oo aan laga yaabo inay sabab u noqoto gudaha diirid)\n4. Isticmaal qaddarka ku habboon. (waa kaliya kaaliye, ma aha doorka ugu weyn. Isticmaalka macquulka ah ee alaabta ceeriin, qalabka caawinta ah iyo farsamada farsamada ayaa ka tarjumeysa qiimaheeda.)


Ogaden News Agency (ONA) – CWXO waa muraayadda halgankeena iyo matoorka uu ku dhaqaaqayo – Dawiil\nCWXO waa muraayadda halgankeena iyo matoorka uu ku dhaqaaqayo – Dawiil\nMaqaaladii aan ku soo qaadanay dhacdadii uu goobjooga ka ahaa N/hure Maxamad rashiid Sh. Cabdulaahi ayuu dhambaalkan cidhbinta ka soo direy N/h Dawiil oo ah xubin ka mid ah CWXO qaybta warfaafinta, isagoo ku tilmaamay warbixinta N/hure Maxamad rashiid inay xanbaarsanayd xusuus halgan oo ka warbixinaysa xaaladaha uu soo maray CWXO.\nWaxaana ugu xiiso badnaa sheekadaa markii uu N/hure Axmed yare digo iyo danbas ka dhigay laba gaadhi oo ay askarta wayaanuhu ku safrayeen si ay u weeraraan xarunta CWXO una wax yeeleeyaan shacabka Soomaalida Ogaadeenya. Falalka noocaa ah in xubin uu kali ahaantii si geesnimo leh u fuliyo ma’aha arin mar la arag ah ee waa mid si joogta ah ay u fuliyaan xubnaha CWXO.\nAnigoo tixraacayna maqaalkaa waxaan maanta si kooban idiinku soo bandhigaynaa, qodobo muhiim ah oo ka xogwaramaya CWXO iyo baahida keentay.\n1984-tii ayay ahayd goortii la aas aasay JWXO, 6 sano kadibna waxaa dhidibada loo taagay CWXO. Xilligaas waddanka Ogaadeenya iyo shacabkeenuba wuxuu ku jiray xilli aad u qalafsan oo kala guur ahaa, waxayna ahayd dhamaadkii xukuumadii Derge-ga iyo billawgii xukuumada wayaanaha. Siyaasadda JWXO oo gudaha dalka Ogaadeenya xilligaas curdan ku ahayd ayaa loo baahday in la sameeyo tiro ciidan ah oo asaas u noqda Ciidanka Dfaaca Qaranka Ogaadeenya.\nJWXO oo ka abuurantay rabitaanka shacabka Soomaalida Ogaadeenya, waxaa qasab ku noqoatay in ay difaacdo shacabkeeda kana midho dhaliso riyada dadwaynaha ee ahayd in aan la ogolaanin gumaysi horleh oo ay horkacayeen wayanaha Tigraay ee woqooyiga Itoobiya ka soo kicitimy. Si arintaasi looga hortagi karayna waxay noqotay uun, in la helo ciidan adag oo bulshada Ogaadeenya ka dhax abuurma oo difaaca naftooda iyo maalkoodaba.\nWaxaad xusuusnaataan mar kastaba CWXO in uu yahay muraayadda halgankeena iyo matoorka uu ku dhaqaaqayo halgankeenu. Gumaysiguna waxa uu ka haybaysanayo waa CWXO oo uu mar walba ka ladi la’yahay kulaylkiisa.\nHadaan hoos ugu daadagno qodobada uu ka koobanyahay waajibaadka uu fulinayo CWXO waxay ka koobanyihiin 8 qodob oo sidan isugu xigxiga.\n1: Burburinta cududda ciidanka cadawga.\n2: Ka caabinta dulmiga wajiyada badan leh ee cadawga shacabka\n3: Fashilinta shirqoollada iyo dhagarta qorshayaasha siyaasadeed ee cadawga.\n4: Korinta garaadka iyo wacgiga halgan ee N/hurayaasha iyo Xubnaha\nJabhadda Waddaniga Xoraynta Ogaadeenya.\n5: Ilaalinta Midnimada shacbiga Soomaalida Ogaadeenya.\n6: Ilaalinta khayraadka dabiiciga ah iyo dhulka Ogaadeenya.\n7: Ilaalinta sirta jabhadda iyo hadntida dadwaynaha Soomaalida Ogaadeenya\n8: Dhawridda hiddaha iyo dhaqanka suuban ee Soomaalida Ogaadeenya.\nIntaas oo qodob mid waliba wuxuu ku siinayaa micno kooban oo hadana xanbaarsan ujeedo ballaadhan. Waana aragti ka duulaysa hadafka iyo rabitaankakama danbaysta ah ee Shacbiga Soomalida Ogaadeenya ee uu Gumaysigu ragaadiyay.\nHaduu Eebeha Kariimka ah ka raalli noqdo qaybaha danbe ayaan ku soo qaadan doonaa dhacdooyin aan goobjooga ka ahaa ama aan maqlay, kuwaasoo idiin ifin doonaa heerka uu gaadhsiisan yahay CWXO iyo hawlgalada ay fuliyaan.